जम्मू-कश्मीर के इतिहास का एक भूला हुआ अध्याय | उदय इंडिया\nजम्मू-कश्मीर के इतिहास का एक भूला हुआ अध्याय\nपंडित जवाहर लाल नेहरु 1949 में लद्दाख आए थे। लद्दाख में उनकी मुलाकात उन्नीसवें कुशोक बकुला से मुलाकात हुई। नेहरु ने बकुला को प्रदेश की राजनीति में सक्रिय होने के लिए कहा। बकुला अवतारी पुरुष अर्थात टुलकु थे। वे राजनीति में आना नहीं चाहते थे लेकिन वे लद्दाख क्षेत्र के पिछड़ेपन को लेकर बहुत दुखी भी रहते थे। लद्दाख के लोग व्यापक अर्थों में उनके परिवार के ही लोग थे। इनके दुख दर्द को दूर करना भी उनका धर्म था। इसलिए वे नेहरु के प्रस्ताव को ठुकरा नहीं सकते थे। नेहरु के कहने पर ही बकुला ने शेख मोहम्मद अब्दुल्ला की नैशनल कान्फ्रेंस की लद्दाख शाखा का अध्यक्ष बनना स्वीकार कर लिया। जम्मू-कश्मीर संविधान सभा के लिए 1951 के अन्त तक चुनाव सम्पन्न हो चुके थे। इस संविधान सभा की सौ सीटें थीं लेकिन चुनाव केवल पचहत्तर में ही करवाए जा सके क्योंकि 25 सीटें उन इलाकों में पड़तीं थीं जिन पर पाकिस्तान ने अधिकार कर लिया था। इन सभी सीटों पर मोटे तौर पर शेख मोहम्मद अब्दुल्ला कि नैशनल कान्फ्रेंस ने बिना चुनाव लड़े ही अधिकार जमा लिया था क्योंकि रियासत के चुनाव आयोग ने बाकी सभी प्रत्याशियों के नामांकन पत्र ही रद्द कर दिए थे। नामांकन पत्रों को इस प्रकार थोक के भाव रद्द होते देख कर बहुत से स्थानों पर किसी ने नामांकन पत्र भरना ही उचित नहीं समझा। जम्मू संभाग की प्रजा परिषद ने तो यह हालत देख कर चुनाव का बहिष्कार ही कर दिया। लेकिन पूरे जम्मू कश्मीर में एक सीट ऐसी भी थी जिस पर चुनाव को लेकर कोई विवाद सोचा भी नहीं जा सकता था। वह थी लद्दाख संभाग की लेह सीट। जैसे ही चुनावों की घोषणा हुई , सभी ने एक स्वर से कहा कि कुशोक बकुला ही हमारे प्रतिनिधि हो सकते हैं। वे संविधान सभा के सदस्य बन गए।\nलेकिन सदस्य बनने से क्या होता है। लद्दाख की ओर शेख अब्दुल्ला सरकार का कोई ध्यान नहीं था।\nउसका भी विकास होना चाहिए, ऐसा उस समय की सरकार मानने को तैयार ही नहीं थे। शेख अब्दुल्ला ने नेहरु की सहायता से महाराजा हरि सिंह से सरकार एक प्रकार से छीनी ही थी। इसलिए उन दिनों शेख अब्दुल्ला को आईना दिखाने की स्थिति में कोई नहीं था। वह एक निरंकुश शासक की तरह व्यवहार कर रहा था। नेहरु भी उसके आगे कहीं न कहीं अपने आप को विवश समझने लगे थे। उसका कारण साफ था। राज्य की संविधान सभा में शेख का पूरा अधिकार था। नेहरु भी अपनी विवशता छिपाने के लिए शेख़ की मांगों को औचित्य के आधार पर सही सिद्ध करने का प्रयास करते नजर आते थे। ऐसे समय में किशोर बकुला ने शेख अब्दुल्ला से पंजा लड़ाने का निर्णय किया। वे शेख के अहंकार, लद्दाख को लेकर सरकार की उपेक्षा को चुनौती देने का निर्णय कर बैठे थे।\n12 अप्रैल 1952 को संविधान सभा में बजट प्रस्तुत किया गया। पूरे बजट में कहीं एक बार भी लद्दाख का नाम नहीं था। बकुला, सरकार द्वारा लद्दाख की अवहेलना किए जाने से बहुत व्यथित थे। शेख अब्दुल्ला द्वारा सत्ता संभाल लेने के बाद तो मानों कश्मीर वालों के लिए लद्दाख का अस्तित्व ही न रहा हो। इसलिए बकुला ने विधानसभा में इस विषय को जोरदार तरीके से उठाने का निर्णय किया। लेकिन वे यह भी जानते थे कि शेख अब्दुल्ला को चुनौती देने का क्या अर्थ है। उन दिनों शेख अब्दुल्ला अपनी ताकत की चरम सीमा पर थे। वे चारों ओर से नेहरु द्वारा संरक्षित प्राणी की श्रेणी के जीव थे। नेहरु लोकसभा में उसके खिलाफ एक शब्द भी सुनने को तैयार नहीं होते थे। ऐसे वातावरण में शेख अब्दुल्ला को चुनौती देना सत्ता के दो दो केन्द्रों से भिडऩा था। लेकिन बकुला भी तो उस महात्मा बुद्ध के उपासक थे जिन्होंने जन जन के दुख दर्द को दूर करने के लिए अपने राजपाट को भी लात मार दी थी। अब जब लद्दाख के जन जन ने उन्हें अपना प्रतिनिधि चुना था, उन पर अपना अबाध विश्वास जताया था तो उनको भी विकास का सुफल मिले यह देखना बकुला का ही तो धर्म था। शेख अब्दुल्ला ने तो लद्दाख के लोगों को गूंगे-बहरे निरीह प्राणी मान लिया था, जो किसी प्रकार के अन्याय होने पर भी चुप बैठे रहेंगे। शेख का बजट इसका पुख्ता सबूत था।\nबकुला ने लेह में कार्य कर रहे अपने एक मित्र श्रीधर कौल से सलाह की। विधानसभा में बोलने के लिए भाषण तैयार किया गया। लद्दाख को लेकर सरकार के सौतेले व्यवहार को परत दर परत उघाड़ा गया। बकुला जब किसी काम को हाथ में लेते थे तो पूरे मनोयोग से करते थे। उन्होंने तिब्बत के गांदेन विश्वविद्यालय से गेशे की उपाधि प्राप्त की थी। गेशे के लिए सर्वाधिक अभ्यास तत्व मीमांसा के लिए तर्क पर ही होता है। इसलिए बकुला ने अपना भाषण केवल भावनाओं पर केन्द्रित नहीं किया बल्कि तर्क सम्मत विवेचना पर आधारित किया। बकुला लद्दाखियों की मातृभाषा भोटी में बोलने वाले थे। वर्तमान रियासत का दो तिहाई क्षेत्रफल लद्दाख का ही है। क्षेत्रफल के हिसाब से तो लद्दाख रियासत के पांचों संभागों में से सबसे बड़ा संभाग है। इस संभाग में दो भाषाएं बोली जाती हैं। लेह के इलाके में भोटी और कारगिल के इलाके में बल्ती। लेकिन उनको आशंका थी कि शायद राज्य की संविधान सभा में उन्हें भोटी में बोलने की अनुमति न दी जाए। क्योंकि सभा में तो शेष सभी सदस्य कश्मीर घाटी और जम्मू संभाग के रहने वाले थे। वे भोटी का एक शब्द तक नहीं जानते थे। गिलगित और बल्तीस्तान के लोग कुछ सीमा तक भोटी समझ लेते थे लेकिन उन क्षेत्रों में चुनाव न हो पाने की बजह से वहां का कोई प्रतिनिधि सभा में नहीं था। इसलिए बकुला ने अपने भाषण का अंग्रेजी अनुवाद भी तैयार करवाया। अन्तत: 12 मई को वह क्षण आ गया। बकुला बजट भाषण पर बोलने के लिए खड़े हुए। अधिकांश सदस्य उर्दू या अंग्रेज़ी में भाषण कर चुके थे। बकुला ने सभा के अध्यक्ष से कहा कि वे अपनी मातृभाषा भोटी में बोलेंगे। गुलाम मोहम्मद सादिक, जो बाद में जम्मू-कश्मीर के मुख्यमंत्री भी बने, उस समय संविधान सभा के अध्यक्ष थे। उन्होंने अनुमति तो दे दी लेकिन पूरी सभा में भोटी समझने वाला कोई नहीं था। इसलिए यह निर्णय हुआ कि बकुला अपने भाषण की अंग्रेजी प्रति सभा के पास जमा करवा दें। बकुला तो पहले ही अपने भाषण के अंग्रेजी अनुवाद की प्रति लेकर आए थे। जैसे ही बकुला का भाषण समाप्त हो, संविधान सभा के सचिव उसका अंग्रेजी अनुवाद पढ़ कर सुनाएंगे ताकि सभी को पता चल जाए कि उन्होंने क्या कहा है। फिर इस अंग्रेजी भाषण को ही संविधान सभा की कार्यवाही में रिकार्ड किया जाए।\nइस व्यवस्था पर सहमति बन जाने के बाद बकुला ने बोलना शुरु किया। शेख मोहम्मद अब्दुल्ला भी उस समय सदन में बैठे थे। वे सरकार चला रही नैशनल कान्फेंरस के मुखिया भी थे। अब्दुल्ला की पार्टी के लोग उन्हें अपने सम्बोधन में प्राय कायदे आजम कहा करते थे। उस समय मुसलमानों में जिन्ना को कायदे आजम कहने का प्रचलन था। शेख अब्दुल्ला भी अपने आप को कायदे आजम से कम नहीं समझते थे। दरअसल दोनों में भारत के मुसलमानों का नेतृत्व हथियाने का विवाद चलता रहता था। जिन्ना इसमें बाजी मार ले गए थे और शेख अब्दुल्ला केवल कश्मीर घाटी तक महदूद होकर रह गए थे। इसकी कमी वे अपनी पार्टी के लोगों से स्वयं को कायदे आजम कहलवा कर पूरा करते थे।\nअब संविधान सभा के सरकारी रिकार्ड में तो बकुला भी नैशनल कान्फ्रेंस के सदस्य के तौर पर ही दर्ज थे। सभी सदस्य आम तौर पर विरुदावली ही गाते थे। जम्मू संभाग के कुछ सदस्य बीच बीच में कुछ लीक से हट कर बोलते थे लेकिन बोलने की शैली इस प्रकार की होती थी के वे लीक से हटे हुए भी लीक पर चलते ही दिखाई दें। वैसे भी नेहरु जी के कारण शेख अब्दुल्ला की तूती बोलती थी। आम कश्मीरी समझ गया था कि भारत सरकार कश्मीरियों के साथ है या नहीं, इस पर कुछ कहना तो मुश्किल था लेकिन वह शेख मोहम्मद अब्दुल्ला के साथ थी, इसे सभी जान गए थे। इसलिए वे देखते देखते शेर-ए-कश्मीर से कायदे आजम बन गए थे। इस प्रकार के वातावरण में उस लद्दाख का प्रतिनिधि, जिसके कुल सदस्यों की संख्या ही सभा में दो थी, भला प्रशंसा और समर्थन के सिवा क्या बोलेगा, नैशनल कान्फ्रेंस के सभी सदस्य यही सोच रहे थे। उधर जम्मू में वहां के प्रमुख राजनैतिक दल प्रजा परिषद ने जम्मू संभाग से हो रहे भेदभाव को लेकर नैशनल कान्फ्रेंस की सरकार के खिलाफ जबरदस्त जन आन्दोलन छेड़ा हुआ था। इसलिए ऐसे कठिन समय में शेख मोहम्मद अब्दुल्ला को लद्दाख संभाग के समर्थन की बहुत सख्त जरुरत भी थी।\nबकुला अपने स्थान से खड़े हुए। उन्होंने उड़ती नजर से वहां बैठे सभी सदस्यों की ओर देखा। अन्त में उनकी नजर शेख मोहम्मद अब्दुल्ला पर जाकर ठहर गई। दोनों ने एक दूसरे की ओर देखा और बकुला ने बोलना शुरु किया। शेख मोहम्मद अब्दुल्ला मुस्कुराने लगे। बकुला ने बीच में शेख अब्दुल्ला का नाम लिया। पूरा वाक्य तो किसी को क्या समझ में आता लेकिन शेख अब्दुल्ला का नाम तो नैशनल कान्फ्रेंस के लोग कितना भी धीमा क्यों न लिया गया हो, सुन ही लेते थे। सत्ता पक्ष के सदस्यों ने शेख का नाम सुनने पर जम कर मेजें थपथपाईं। अब तो जब भी शेर-ए-कश्मीर शेख अब्दुल्ला का नाम बकुला के भाषण में आता तो सत्ता पक्ष के सदस्य मेजें थपथपा कर उसका स्वागत करते। यह मंजर तब तक चलता रहा जब तक बकुला भाषण करते रहे। समझ बकुला भी गए थे कि ये लोग मेज थपथपा कर किस लिए अपनी खुशी का इजहार कर रहे हैं। उनकी समझ में अब लद्दाख भी शेख अब्दुल्ला और नैशनल कान्फ्रेंस के समर्थन में आ खड़ा हुआ है। फिर बकुला कोई साधारण पुरुष नहीं थे। वे टुलकु थे। हिमालयी क्षेत्र में टुलकु उसे कहते हैं जो किसी का अवतार हो। टुलकु बोधिसत्व होता है। बकुला, भगवान बुद्ध के सोलह अर्हतों में से एक थे। वह बुद्ध के समकालीन थे। लद्दाख के वर्तमान बकुला को उन्हीं अर्हत बकुला का उन्नीसवां अवतार माना जाता है। वही कशुक बकुला आज जम्मू-कश्मीर की संविधान सभा में बजट पर व्याख्यान दे रहे थे और अब्दुल्ला कम्पनी तालियां बजा रही थी। लेकिन ये तालियां कुछ समय के लिये ही थीं और शेख साहिब का मुस्कुराता चेहरा भी कुछ समय के लिए ही था।\nबकुला के वक्तव्य के बाद, विधानसभा के सचिव ने अंग्रेजी अनुवाद का पाठ शुरु किया तो धीरे-धीरे सभी के चेहरे का रंग बदलना शुरु हो गया। बकुला आश्चर्य प्रकट कर रहे थे कि वित्त मंत्री ने अपने लम्बे भाषण में लद्दाख की आर्थिक व अन्य समस्याओं को हल करने की बात तो दूर, उन्होंने तो अपने पूरे भाषण में एक बार भी लद्दाख का नाम नहीं लिया। लद्दाख के अभागी लोगों के लिए यह बजट सचमुच निराशाजनक है। वित्त मंत्री के इस भाषण को सुन कर तो कोई भी यह अनुमान लगा लेगा कि शायद लद्दाख, जम्मू कश्मीर राज्य का हिस्सा ही नहीं है। पूरे बजट में सभी योजनाएं अन्य संभागों के लिए ही बनाई गई हैं लद्दाख के लिए किसी एक भी योजना का जिक्र नहीं है। जैसे-जैसे अंग्रेजी में भाषण पढ़ा जा रहा था, वैसे-वैसे नैशनल कान्फ्रेंस के सदस्यों के चेहरे पर हवाईयां उड़ रही थीं। शेख अब्दुल्ला को तो यह विश्वास ही नहीं हो रहा था कि लद्दाख का सदस्य, जो कायदे से नैशनल कान्फ्रेंस का ही सदस्य है, इतनी हिम्मत दिखाए कि कायदे आजम के सामने ही उसकी आलोचना करे। कायदे आजम का नाम तो अंग्रेजी भाषण में भी बार-बार आ रहा था लेकिन अब कोई उस पर तालियां नहीं बजा रहा था। उधर आलोचना का स्वर तीव्र से तीव्रतर होता जा रहा था। बकुला ने कहा, लद्दाख में शिक्षा को लेकर सरकार मौन है। पूर्ववर्ती सरकार (महाराजा हरि सिंह की सरकार) इस सीमान्त जिला के प्राथमिक, सैकेण्डरी और कॉलेज दर्जे के छात्रों को छात्रवृत्ति प्रदान करती थी लेकिन इस नई सरकार ने तो एक ही झटके से उसे भी समाप्त कर दिया।\nमहाराजा हरि सिंह की सरकार लद्दाख में शिया, सुन्नी और बौद्ध समाज द्वारा चलाए जा रहे तीन विद्यालयों को अनुदान देती थी, वर्तमान सरकार ने उसे भी बन्द कर दिया। लद्दाख में जो थोड़ी बहुत स्कूली व्यवस्था थी भी उसकी दयनीय स्थिति की ओर संकेत करते हुए उन्होंने कहा सरकार नाम लेने के लिए तो लद्दाख के स्कूलों में भोटी भाषा के अध्ययन की व्यवस्था करती है लेकिन वह छात्रों के लिए भोटी भाषा में किताबें नहीं छापती। बिना किताब के पढ़ाई कैसी? सरकार ने बजट में भोटी के विकास के लिए कोई प्रावधान नहीं किया। सबसे आश्चर्यजनक बात तो यह है कि सरकार ने लद्दाख के स्कूलों में पढ़ाई का माध्यम अनिवार्य रूप से उर्दू बना दिया है। लद्दाखी बच्चों के लिए तो उर्दू एक विदेशी भाषा से ज्यादा कुछ नहीं। दरअसल सरकार उर्दू को लाद कर लद्दाख में पढ़ाई लिखाई को खत्म करने पर तुल गई है। बकुला ने भाषा को लेकर यह मौलिक प्रश्न उठाया था। सरकार लद्दाख के लोगों की मातृभाषा भोटी को शिक्षा व्यवस्था में से समाप्त करने के एक गहरे षड्यंत्र में जुटी हुई थी। लेकिन मामला केवल भोटी का ही नहीं था।\nशेख अब्दुल्ला की सरकार तो अपनी मातृभाषा कश्मीरी को भी समाप्त करने के गहरे षड्यन्त्र में लगी हुई थी। कश्मीर घाटी के स्कूलों में भी शिक्षा का माध्यम कश्मीरी के स्थान पर उर्दू किया गया था। भाषा का समाप्त होना यानि पीढिय़ों की विरासत का जीवन्त रूप में समाप्त हो जाना। कहीं शेख अब्दुल्ला कश्मीरियत को समाप्त करने की नींव तो तैयार नहीं कर रहे थे? इसका उत्तर तो वे स्वयं ही जानते होंगे लेकिन इतना निश्चित था भोटी भाषा उनके आक्रमण का शिकार हो रही थी। जो अपनी भाषा को ही कश्मीर घाटी से समाप्त करने के अभियान चला रहा हो उसके लिए भोटी की क्या विसात थी। बकुला ने कहा कि जम्मू और कश्मीर संभाग में तकनीकी शिक्षा के प्रसार के लिए कितना कुछ किया जा रहा है लेकिन लद्दाख में तकनीकी शिक्षा का अस्तित्व ही नहीं है। तकनीकी प्रशिक्षण की व्यवस्था नहीं होगी तो लद्दाख की युवा पीढ़ी को रोजगार के अवसर कैसे प्राप्त होंगे?\nअब बकुला ने लद्दाख में शरणार्थियों की समस्या का प्रश्न उठाया। उन्होंने कहा कि 1948 में जम्मू-कश्मीर पर पाकिस्तानी हमले के कारण जंस्कार घाटी से निकल कर शरणार्थी बनने के लिए विवश हो गए लोगों के पुनर्वास के लिए बजट में कोई प्रावधान नहीं है। ये बदकिस्मत शरणार्थी अभी भी कुल्लु घाटी में मारे मारे फिर रहे हैं। इनमें से कई तो मृत्यु का शिकार भी हो गए हैं। लेकिन सरकार को इनके पुनर्वास की तनिक भी चिन्ता नहीं है। इस हमले के कारण अनेक मठों को हमलावरों ने नष्ट कर दिया था। नष्ट हुए मठों की मरम्मत करवाने की ओर सरकार का ध्यान जाने का तो खैर प्रश्न ही नहीं है। बकुला के इस वक्तव्य के पीछे छिपे व्यंग्य को शेख अब्दुल्ला से बेहतर भला कौन समझ सकता था? लद्दाख के आर्थिक विकास का, सरकार को ख्याल आए, यह आशा करना तो आकाश कुसुम के समान ही होगा। दुख का विषय तो यह है कि हमें यकीन दिलवाया गया था कि इस क्षेत्र का भी विकास होगा। यह बात हमें स्वयं जवाहर लाल ने कही थी। लेकिन यह सब झूठा सिद्ध हुआ। पंचायती राज, सहकारिता और ग्रामीण विकास, ये सभी योजनांए लद्दाख में भी लागू की जानी चाहिए। लेकिन बजट में इसका कहीं जिक्र तक नहीं है। बल्कि इसके विपरीत विकास के जो काम पुरानी सरकार के समय में चालू थे, उन्हें भी नई सरकार ने बन्द करवा दिया। जम्मू और कश्मीर में नई नहरें खुदवाने के लिए पच्चीस लाख का प्रावधान बजट में किया गया है। इन इलाक़ों में नहरें पहले ही हैं। लेकिन लद्दाख के सूखे रेगिस्तान के लिए किसी एक छोटी से छोटी नहर के लिए भी बजट में फूटी कौड़ी नहीं है। कारगिल में खुरबाथांग नहर का सर्वेक्षण करवाया था लेकिन वर्तमान सरकार उससे एक कदम भी आगे नहीं बढ़ पाई।\nबकुला ने लद्दाख की भोगौलिक स्थिति की चर्चा की। उन्होंने कहा क्षेत्र की सबसे बड़ी समस्या परिवहन और संचार को लेकर है। दुर्गम पहाड़ी इलाका है। न सडकें हैं और न ही पगडंडियां। बस्तियां दूर-दूर हैं। इसलिए इलाके के विकास के लिए लद्दाख के दूर दराज की बस्तियों को जोडऩे के लिए कच्ची पक्की सड़कों के निर्माण की जरुरत है। लेकिन बजट में इसके प्रावधान की बात तो दूर, इसका कहीं संकेत भी नहीं किया गया है। हम तो भारतीय सेना के आभारी हैं कि उन्होंने कारगिल तक जाने के लिए कम से कम जीप चलने लायक पक्की सड़क तो बनाई है। पूरे लद्दाख में डाकतार विभाग के केवल दो कार्यालय हैं। लेह और कारगिल में। जंस्कार घाटी के लोगों को डाक या तार की जरुरतों के लिए कारगिल जाना पड़ता है।\nजंस्कार से कारगिल की दूरी 150 मील है और रास्ते में 4400 मीटर की ऊंचाई वाली दो पर्वत चोटियां आती हैं। जरुरत थी कि सरकार लद्दाख में संचार व्यवस्था स्थापित करने की कोई योजना बनाती लेकिन वित्त मंत्री के पूरे बजट में लद्दाख का तो मानो अस्तित्व ही नहीं है। सरकार चाहे तो कह सकती है कि हम फिलहाल लद्दाख पर नौ लाख रुपया खर्च करते हैं। यह सच है लेकिन मैं स्पष्ट कर दूं यह सारा पैसा सरकारी कर्मचारियों के वेतन पर खर्च हो जाता है, विकास के लिए एक पैसा नहीं बचता। हमें आशा थी कि लद्दाख के प्राकृतिक स्रोतों का दोहन करने के लिए विशेषज्ञों की समिति का गठन किया जाएगा और हमारी इस प्राकृतिक सम्पदा का आकलन कर विकास की योजनाएं बनाई जाएंगी लेकिन बजट में इसका दूर दूर तक जिक्रनहीं है।\nलगता है हमारे संभाग को यह सरकार विजित प्रदेश मान कर चल रही है। आज हम से जिस दर पर लगान बसूला जा रहा है, उतना तो शोषण की चरम स्थिति के दिनों में भी नहीं बसूला जाता था। इस समय बकुला ने एक और स्पष्टीकरण दिया। उन्होंने कहा कि मैं जानता हूं कि यहां कुछ मंत्री लोग कह रहे हैं कि जो मैं कह रहा हूं, वह आम लद्दाखी नहीं कह रहे बल्कि उनको आगे करके कोई और बोल रहा है। बकुला ने कहा हमारा पेट भूखा है, यह बताने के लिए भी हमें कोई बाहर से ही आएगा? बिना कपड़ों के हम शीत से मरे जा रहे हैं, यह हमें कोई बाहर से बताने आएगा? फिर उन्होंने व्यंग्य से कहा, जब 1931 में शेख अब्दुल्ला ने महाराजा हरि सिंह के खिलाफ मोर्चा लगाया था तो सरकारी क्षेत्रों में यह चर्चा थी कि वे विदेशी ताकतों के इशारे पर यह सब कर रहे हैं। ताज्जुब है आज कुछ सरकारी मंत्री हमारे बारे में यह कह रहे हैं। बकुला ने शेख अब्दुल्ला के प्रशासन में व्याप्त भ्रष्टाचार पर तंज कसा। उन्होंने कहा श्रीनगर से हमारे लिए लेह में कपड़ा भेजा जाता है लेकिन उसका एक टुकड़ा तक लद्दाखियों को नहीं मिल पाता। आखिर वह सारा कपड़ा कौन पहन रहा है? मिट्टी का तेल हमारे लिए श्रीनगर से भेजा जाता है लेकिन उसकी एक बूंद भी हम तक नहीं पहुंचती। आखिर वह सारा तेल कहां चला जाता है? इतिहास में पहली बार, उस सरकार द्वारा जो अपने आप को लोगों की अपनी सरकार कहती है, लद्दाख में बाहर से पुलिस बल तैनात कर दिए गए। हमने कभी सपने में भी ऐसी कल्पना नहीं की थी। जमीन पर रेंगते निरीह कीड़े पर जब कोई पैर रख देता है तो वह भी प्रतिकार करता है, हम तो आखिर मनुष्य हैं। हम लद्दाखियों का धैर्य अब जवाब देने लगा है। हमारी परीक्षा मत लीजिए। मुझे आशा है सरकार मेरी बातों पर गौर करेगी और उनका समाधान करेगी।\nलेकिन इधर यह सब सुनते सुनते शेख़ मोहम्मद अब्दुल्ला का धैर्य भी अब जवाब देने लगा था। वे गुस्से में उठ कर खड़े हो गए और अध्यक्ष को सम्बोधित कर अत्यन्त आश्चर्यजनक व्यवस्था का प्रश्न उठाने लगे। उन्होंने कहा, यह अनुवाद सही नहीं है। भोटी का भाषण छोटा था तो अंग्रेजी का भाषण लम्बा कैसे हो सकता है। दोनों भाषणों की पृष्ठ संख्या देखी जाए। भोटी के पृष्ठ कम हैं और अंग्रेजी के ज्यादा हैं। यह सही अनुवाद नहीं है। बकुला ऐसा नहीं कह सकते। अध्यक्ष के आसन पर गुलाम मोहम्मद सादिक विराजमान थे। वे भी नैशनल कान्फ्रेंस से ही ताल्लुक रखते थे और शेख मोहम्मद अब्दुल्ला के नजदीकी साथी थे। उनके लिए भी शेख अब्दुल्ला कायदे आजम ही थे। लेकिन इस समय वे अध्यक्ष के आसन पर थे। अजीब धर्मसंकट में फंस गए थे।\nइधर शेख अब्दुल्ला बार बार चिल्ला रहे थे कि विधानसभा के सचिव को यह भाषण पढऩे से रोका जाए। सादिक ने इसे मंजूर नहीं किया और शेख अब्दुल्ला ने टोका टोकी जारी रखी। शेख अब्दुल्ला के एक दूसरे मंत्री दुर्गा प्रसाद धर तो उससे भी एक कदम आगे चले गए। उन्होंने कहा विधान सभा की कार्यवाही के लिए केवल दो ही अधिकृत भाषाएं हैं, उर्दू और अंग्रेजी। क्योंकि बकुला ने अपना भाषण भोटी भाषा में दिया है इसलिए उन का यह भाषण सभा की कार्यवाही में शामिल न किया जाए। दुर्गा प्रसाद धर भूल गए थे के जम्मू-कश्मीर के तीन संभागों की भाषाएं कश्मीरी, डोगरी और भोटी है। उर्दू और अंग्रेजी किसी भी संभाग की भाषा नहीं है। वैसे भी विधानसभा के किसी सदस्य द्वारा बजट पर दिया गया भाषण कार्यवाही से कैसे निकाला जा सकता है? यह तो तभी संभव है जब किसी सदस्य ने अपने भाषण में असंसदीय भाषा का प्रयोग किया हो। उस समय तक शेख अब्दुल्ला की आलोचना को असंसदीय करार नहीं दिया गया था। सादिक ने कहा कि यह अंग्रेजी अनुवाद बकुला ने स्वयं दिया है, इसलिए उसके सही होने पर कोई तीसरा व्यक्ति आपत्ति कैसे कर सकता है। तकनीकी दृष्टि से इसे ही सही मानना होगा। लेकिन शेख अब्दुल्ला और उसके साथी अपने व्यवस्था के प्रश्न पर अड़े रहे। तब सादिक ने बीच का रास्ता निकाला। शेख की बात भी रह जाए और नियमों के विपरीत भी न चलना पड़े। उन्होंने व्यवस्था दी कि बकुला जी के भाषण के अंग्रेजी अनुवाद की किसी तीसरे भाषाविद से जांच करवा ली जाए और उसके निर्णय के अनुसार ही आगे निर्णय लिया जाए। किसी ने शेख अब्दुल्ला को यह कहने का साहस नहीं किया कि यदि बकुला के भाषण में सरकार की आलोचना की गई है तो इससे क्रोधित होकर इतनी चिल्ल-पौं मचाने की क्या जरुरत है? लोकतंत्र का मूल स्तम्भ तो आलोचना पर ही टिका हुआ है। नैशनल कान्फ्रेंस तो आज तक यही चिल्लाती रही थी कि पार्टी बोलने के अधिकार, अभिव्यक्ति की स्वतंत्रता के लिए ही संघर्ष करती रही है। आज बकुला ने अपनी पहली आलोचना से ही शेख अब्दुल्ला का पूरा रंग एक ही झटके में उतार कर रख दिया।\nबकुला का भोटी में दिया गया भाषण और उसका अंग्रेजी अनुवाद श्रीनगर में राजस्व विभाग में कार्य कर रहे एक लद्दाखी श्री देचेन साहब को दिया गया जो मजहब से ईसाई था। देचेन भोटी और अंग्रेजी दोनों भाषाएं जानता था। उसने भोटी भाषा के भाषण के एक एक शब्द का अंग्रेजी अनुवाद के शब्दों के साथ मिलान किया और अपना निर्णय दे दिया। भाषण का अंग्रेजी अनुवाद सही था। जो अंग्रेजी में लिखा गया था वही बकुला ने कहा था। यह रपट विधान सभा सचिव को दी गई और बकुला रिम्पोछे का पूरा भाषण विधानसभा की कार्यवाही में दर्ज किया गया। बकुला के इस भाषण ने जम्मू-कश्मीर राज्य की भीतर की हालत को सबके सामने नंगा कर दिया। दूसरे दिन सभी समाचार पत्रों ने बकुला के इस भाषण की चर्चा की। दिल्ली से प्रकाशित होने वाले अंग्रेजी दैनिक Hindustan Times Evening News ने 13 मई को बकुला को उद्धृत करते हुए छापा कि लद्दाख को एक पाई तक नहीं दी गई। लेकिन जब बाद में वित्त मंत्री ने बजट की आलोचनाओं का उत्तर दिया तो बकुला के उठाए गए प्रश्नों का वे भी कोई समाधान वाला उत्तर नहीं दे सके।\nलेकिन दिल्ली में इसकी प्रतिक्रिया हुई। प्रधानमंत्री पंडित जवाहर लाल नेहरु के सहायक सचिव मोहम्मद मथाई ने दूसरे ही दिन प्रधानमंत्री को बकुला द्वारा उठाए गए मुद्दों के सम्बंध में एक नोट भेजा। मथाई ने लिखा, ‘मैं यह सुझाव नहीं दे रहा कि प्रधानमंत्री शेख अब्दुल्ला से इसका स्पष्टीकरण मांगे। लेकिन मैं समझता हूं कि सभी चीजों को ध्यान में रखते हुए, केन्द्रीय सरकार को इस भुला दिए गए क्षेत्र की ओर विशेष ध्यान देना चाहिए। मैंने विश्वसनीय लोगों से सुना है कि लद्दाख में सूखे से प्रभावित लोगों की सहायता के लिए प्रधानमंत्री ने शेख साहिब को जो दस हजार रूपए भेजें थे, वे उन गरीबों तक पहुंचे ही नहीं। यकीनन शेख साहिब ने तो वे रूपए उस आदमी को भेजें ही होंगे जो लद्दाख का प्रभारी है। मैं नहीं जानता यह लद्दाख वाला अजीब आदमी किस प्रकार की प्रकृति का है। मेरी समझ में हर लिहाज से यह ठीक होगा कि यदि सम्भव हो तो लद्दाख को एक साम्प्रदायिक विकास प्रकल्प दिया जाना चाहिए।’\nमथाई के इस नोट में इतना तो स्वीकार कर ही लिया गया कि प्रशासन भ्रष्टाचार में धंसा हुआ है। यदि प्रधानमंत्री द्वारा प्रदेश के मुख्यमंत्री के माध्यम से लद्दाख की राहत के लिए भेजें गए दस हजार रूपए कोई बीच में डकार गया तो प्रशासन की हालत का सहज ही अनुमान लगाया जा सकता था। लेकिन जैसा कि मथाई ख़ुद ही लिख रहे हैं, शेख अब्दुल्ला से उत्तर मांगने का साहस कोई नहीं कर रहा था। बकुला यही उत्तर शेख अब्दुल्ला से प्रदेश की संविधान सभा में मांग रहे थे और शेख उत्तर देने की बजाए व्यवस्था के प्रश्नों की ढाल तलाश रहे थे।\nNewer Postसनी का ट्रेलर आया सामने\nOlder Postफल ही पाप-पुण्य का मापदंड


on this day ms dhoni first odi century against pakistan in vishakhapattnam|आज के दिन धोनी के बल्ले से निकला पहला तूफानी शतक, पाकिस्तान के उड़ा दिए थे होश | sports - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nआज के दिन धोनी के बल्ले से निकला था पहला तूफानी शतक, पाकिस्तान के उड़ा दिए थे होश\nमहेंद्र सिंह धोनी (MS Dhoni) ने बतौर कप्तान भारत को 2007 में टी20 और 2011 में 50 ओवर वर्ल्ड कप जिताया है\nNews18 Hindi | April 5, 2020, 10:41 AM IST\nभारतीय टीम के पूर्व कप्तान महेंद्र सिंह धोनी पिछले साल वर्ल्ड कप के बाद से क्रिकेट से दूर हैं. कोई नहीं जानता कि अंतरराष्ट्रीय क्रिकेट में उनकी वापसी होगी. आईपीएल में उनका खेलना तय था लेकिन अब यह टूर्नामेंट भी स्थगित हो चुका है.\nमहेंद्र सिंह धोनी ने आज के ही ही दिन यानि पांच अप्रैल 2005 को अपने करियर का पहला शतक जड़ा था. विशाखापत्तनम में उनका यह शतक इसलिए भी खास था क्योंकि उनके बल्ले से यह शतक पाकिस्तान के खिलाफ निकला था जिसमें उन्होंने 148 रनों की पारी खेली थी.\nधोनी इससे पहले चार वनडे मैचों में कोई कमाल नहीं कर पाए थे. बांग्लादेश के खिलाफ अपने डेब्यू मैच में वह शून्य पर आउट हो गए थे. पाकिस्तान के खिलाफ सीरीज के दूसरे मैच में गांगुली ने धोनी को अपनी जगह तीसरे नंबर पर बल्लेबाजी करने भेजा और धोनी 148 रनों की पारी खेलकर उन्हें निराश नहीं किया.\nधोनी ने तूफानी पारी खेलते हुए उन्होंने 123 बॉल्स पर 15 चौके और4छक्के लगाकर 148 रन बनाए. इस दौरान दूसरे विकेट के लिए उन्होंने सहवाग के साथ 96 रनों की पारी खेली. यहां से धोनी का खेल बदल गया और इसी तरह की पारी खेलना उनकी पहचान बन गया.\nइत्तेफाक की बात यह है कि वनडे के बाद धोनी ने अपने टेस्ट क्रिकेट करियर का पहला शतक भी पाकिस्तान के खिलाफ ही बनाया था और इसमें भी उन्होंने 148 रन की ही पारी खेली थी. 2006 में 24 साल के धोनी अपने पांचवें टेस्ट मैंच में केवल 93 गेंदों पर शतक जड़ा था.


Katrina Kaif Will Celebrate Her Next Birthday In Newyork | कैटरीना न्यूयॉर्क में मनाएंगी अपना जन्मदिन - Firstpost Hindi\nकैटरीना न्यूयॉर्क में मनाएंगी अपना जन्मदिन\nकैटरीना को न्यूयॉर्क से पुराना लगाव है इस बार वो इस शहर में अपनी पुरानी यादें ताजा करेंगी\nUpdated On: Jun 02, 2017 08:03 PM IST\nकैटरीना कैफ का 16 जुलाई को जन्मदिन है, लेकिन वो इस बार अपना जन्मदिन हिंदुस्तान में नहीं बल्कि न्यूयॉर्क में मनाएंगी. कैटरीना न्यूयॉर्क में ही इंटरनेशनल इंडियन फिल्म एकेडमी यानि आईआईएफए में आयोजित समारोह में हिस्सा लेंगी.\nकैट इस बार अपने जन्मदिन यानि 16 जुलाई को न्यूयॉर्क में इंटरनेशनल इंडियन फिल्म एकेडमी यानि आईआईएफए में आयोजित समारोह में हिस्सा लेने को पूरी तरह से तैयार हैं.\nकैटरीना ने तकरीबन5सालों से आईआईएफए में कोई भी परफॉर्मेंस नहीं दी है. इस साल ये समारोह 15 जुलाई को मेटालियम स्टेडियम में होने जा रहा है.\nवीडियो कॉन्फ्रेंसिंग के जरिए मीडिया से बातचीत में कटरीना ने बताया कि, ‘न्यूयॉर्क मेरे पसंदीदा शहरों में से एक है. ये जादुई है. मैं यहां प्रस्तुति देने और अच्छा खाना खाने के लिए उत्सुक हूं.’ उन्होंने कहा कि, ‘इतने सारे ग्लोबल फैंस के सामने प्रस्तुति देना रोमांचक है.’\nमैडम तुसाद में लगी कैटरीना की मोम की प्रतिमा\nआपको याद दिला दें कि रणबीर-कैटरीना ने कई बार न्यू ईयर भी इसी शहर में मनाया था और खबरें तो यहां तक आई थीं कि इन दोनों ने यहां अपने सपनों का एक आशियाना भी खरीद लिया था. इसलिए कैट को इस शहर से ज्यादा लगाव है.\nकैटरीना कैफ इन दिनों सलमान के साथ फिल्म ‘टाइगर जिंदा है’ की शूटिंग में बिजी हैं. सलमान के साथ शूटिंग पर पूछे गए सवाल पर उन्होंने कहा कि, ‘सलमान के साथ होना मजेदार है. वो हमेशा अपने आस-पास के लोगों का मनोरंजन करते हैं जिससे कि आप ऊबते नहीं हैं.’\nअनुराग बसु निर्देशित कटरीना और रणबीर कपूर की फिल्म ‘जग्गा जासूस’ का पहला गाना भी रिलीज कर दिया गया है. इस फिल्म के बाद कटरीना की आने वाली फिल्म है ‘ठग्स ऑफ हिंदुस्तान’ जिसमें वो दूसरी बार मिस्टर परफेक्शनिस्ट आमिर खान के साथ काम करेंगी. इस फिल्म में कटरीना और आमिर के अलावा महानायक अमिताभ बच्चन भी मुख्य भूमिका में हैं.\nTags: anurag basubirthdayiifajagga jasooskatrina kaifnewyorkranbeer kapoorSALMAN KHANtiger zinda haiअुराग बसुआईआईएफएआईफाकटरीना कैफजग्गा जासूसजन्मदिनटाइगर जिंदा हैन्यूयॉर्करणबीर कपूरसलमान खान


ओडिशा में अंधविश्वास के बहाने6दलित बुजुर्गों को खिलाया मानव मल और तोड़े आगे के 8 दांत\nओडिशा में अंधविश्वास...\n5 Oct 2019 8:31 AM GMT\nकहते हैं जाति नहीं है, सब खत्म हो गयी लेकिन देश के तमाम हिस्सों से उत्पीड़न और अत्याचार की कहानियां होती हैं उसमें दलित ही शत-प्रतिशत क्यों होते हैं, क्यों उनके उत्पीड़न की घटना को सामान्य मान लिया जाता है, संसद से लेकर सड़क तक कोई गर्माहट नहीं दिखती है...\nजादू-टोने के शक में ग्रामीणों ने बुरी तरह पीटने के बाद पहले6बुजुर्गों के दांत तोड़े और फिर जबरन उनके मुंह में टट्टी-पेशाब भर दी। मौत का भय दिखाकर उन्हें लोगों का मल-मूत्र खाने को मजबूर किया गया...\nजनज्वार। अंधविश्वास के नाम पर दी जाने वाली नरबलियों और डायन-बिसही के नाम पर किए जाने वाले उत्पीड़न-हत्याओं की खबरें आए दिन मीडिया में छायी रहती हैं। देश के तमाम हिस्सों से ऐसी खबरें सामने आती रहती हैं।\nअब एक ऐसा ही मामला ओडिशा के गंजम जनपद में सामने आया है। यहां जादू-टोना करने के शक में कुछ लोगों ने6दलित बुजुर्ग व्यक्तियों के दांत तोड़ दिए और उन्हें मानव मलमूत्र खाने को मजबूर किया। इस मामले में पुलिस ने 29 लोगों को गिरफ्तार किया है। यह घटना उस दिन सामने आयी जब पूरा देश राष्ट्रपिता महात्मा गांधी और भारत के दूसरे प्रधानमंत्री लाल बहादुर शास्त्री की जयंती यानी2अक्टूबर को सेलिब्रेट कर रहा था।\nगौरतलब है पिछले लंबे समय से झूठी अफवाहों के चलते देश के अनेक भागों में सैकड़ों लोग मॉब लिंचिंग का शिकार बनाये जा चुके हैं। इन घटनाओं में दर्जनों लोगों की मौत हो चुकी है। असम, बंगाल, बिहार, झारखंड में ऐसी खबरें अक्सर चर्चा में रहती हैं।\nअभी हाल ही में जहां ओडिशा में एक गरीब महिला को चुडै़ल कहकर मौत के घाट उतार दिया गया था। बीती 30 जून को झारखंड के पश्चिम सिंघभूम जिले के रोवाओली गांव में जादू-टोने के शक में एक 50 वर्षीय महिला और उसकी 25 साल की बेटी की नृशंसता से उन्हीं के पड़ोसी परिवार ने हत्या कर दी थी।\nयह भी पढ़ें : झारखंड में जादू-टोना के नाम पर चार बुजुर्गों की हत्या\nओडिशा के गंजम जिले के गोपारपुर गांव में सामने आई इस घटना में कुछ लोगों को शक था कि6दलित बुजुर्ग मिलकर जादू-टोना कर रहे हैं, जिसके चलते उनके इलाके में आधा दर्जन महिलाओं की मौत हो गई है और सात अन्य महिलाएं बीमार हो गईं हैं। जादू-टोने का शक मात्र होने पर ग्रामीणों ने इन6बुजुर्गों के साथ मानवता को शर्मसार करने वाला कुकृत्य किया। जब गुस्साई भीड़ इन्हें अपना निशाना बना रही थी तो ये असहाय दलित बुजुर्ग मदद की गुहार लगा रहे थे, दहाड़ें मारकर रो रहे थे, मगर कोई भी इनकी मदद को आगे नहीं आया।\nग्रामीणों ने बुरी तरह पीटने के बाद पहले इन दलित बुजुर्गों के दांत तोड़े और फिर जबरन उनके मुंह में टट्टी-पेशाब भर दी। मौत का भय दिखाकर उन्हें लोगों का मल-मूत्र खाने को मजबूर किया गया। घटना की सूचना पर मौके पर पहुंची पुलिस ने किसी तरह इन बुजुर्गों को बचाया और गंभीर हालत में उन्हें हॉस्पिटल में भर्ती कराया। अब बुजुर्गों की हालत स्थित बतायी जा रही है।\nजादू-टोने का शक होने पर मॉब लिंचिंग का शिकार बनाये गये6दलित बुजुर्गों वाली घटना पर ओडिशा के वरिष्ठ पत्रकार शिबशंकर नंद कहते हैं, 'यह घटना बहुत दुखदायक है। इस जमाने में भी जहां हम न्यू इंडिया बनाने की बात कर रहे हैं, वहां अंधविश्वास के कारण इतनी अमानवीयताएं दलितों के साथ हो रही हैं। लोग कहते हैं जातिवाद खत्म हो गया है, लेकिन जातिवाद का इससे बड़ा नमूना और क्या हो सकता है?'\nयह भी पढ़ें : भूत-पिचाश के नाम पर झारखंड में दो बच्चों की चढ़ाई बलि, पुलिस ने कहा मानसिक रोगी है हत्यारा\nएसपी ब्रजेश राय कहते हैं, मॉब लिंचिंग का शिकार हुए सभी6बुजुर्गों के 8-8 दांत भीड़ ने तोड़ दिये थे। हम लोगों ने गांव में पहुंच किसी तरह इन बुजुर्गों की जान बचायी। लिंचिंग का शिकार बने सभी बुजुर्गों की उम्र 60 पार है। पीड़ितों में बुजुर्ग जोगी दास, रामा नाहक, हरी नाहक, सनीया नाहक, जोगेन्द्र नाहक और जुरिआ नहक शामिल हैं।\nबकौल एसपी ब्रजेश राय, इस घटना में कथित रूप से शामिल सभी व्यक्तियों के नाम पुलिस के पास हैं, उनके खिलाफ एक्शन लिया जायेगा। जादू-टोने की अफवाह के नाम पर बुजुर्गों की लिंचिंग करने वालों में जिन 29 लोगों की गिरफ्तारी की गयी है, उनमें से 22 महिलायें हैं। कहा जा रहा है कि लिंचिंग में शामिल अनेक पुरुष गांव से फरार हो गये हैं।\nलगातार समाज में बढ़ रही मॉब लिंचिंग की घटनाओं पर ओड़िशा के सामाजिक कार्यकर्ता महेश सायता कहते हैं, जादू-टोना, डायन-बिसही के नाम पर समाज में बढ़ रहीं इस तरह की घटनाओं का मुख्य कारण जागरुकता का अभाव है। हमारे देश में शिक्षा का खराब स्तर भी इसके लिए बहुत हद तक जिम्मेदार है, अगर हम स्कूली कोर्स में ही बच्चों को जादू-टोने को स्थापित करने वाली तमाम चीजें पढ़ायेंगे तो उनका जाहिर तौर पर इनकी तरफ झुकाव बढ़ेगा और वे पढ़—लिख जाने के बावजूद अंधविश्वासी बने रहेंगे। अगर ऐसी घटनाओं में कमी लानी है तो सबसे पहले हमें अपने स्कूली शिक्षा का स्तर सुधारना होगा।'\nगौरतलब है कि 2016 से अब तक पुरे देशभर में जादू-टोने, डायन-बिसही के नाम पर 134 लोगों को मौत के घाट उतारा गया, जिनमें से सर्वाधिक 123 केस झारखंड के हैं। झारखंड में आये दिन डायन-बिसही के नाम पर विधवाओं, बुजुर्गों, दलितों को लिंचिंग का शिकार बनाया जाता रहा है। ऐसी घटनायें ज्यादातर निम्न तबके में सामने आती हैं।\nTags6 elderly men were dragged out of their homes and forced to eat human excreta Bishi Dalit's Mob lynching in Odisha dayan India and superstitions jadu-tona Odisha superstition अंधविश्वास जनज्वार जनज्वार अंधविश्वास झारखंड पश्चिम सिंघभूम भूत-पिचाश मॉब लिंचिंग\n1. RRB NTPC भर्ती परीक्षा में छात्रों ने धांधली का लगाया आरोप, विरोधी दलों ने की जांच की मांग, 500 के खिलाफ FIR\n2. India China Border Tension : LAC के करीब रहने वाले अरुणाचली लोगों को डराने की कोशिश कर रही है चीनी सेना\n3. Gorakhpur Dilshad killing case : दिलशाद हुसैन हत्याकांड में नया खुलासा, लड़की नाबालिग नहीं BA की थी छात्रा\n4. Modi vs Non BJP CMs : जब सबसे लोकप्रिय ही 'सर्वशक्तिमान' नहीं, तो क्यों बिगड़ेंगे केंद्र-राज्य के रिश्ते?\n5. JNU News : कैंपस में विरोध प्रदर्शन जारी, बीती रात छात्रों ने VC आवास को घेरा, जानें क्यों?\n6. Aadhaar Card Updates : UIDAI ने किया मार्केट से बने PVC आधार अमान्य, ऐसे हासिल करें सिक्योरिटी फीचर्स वाला PVC कार्ड\n7. Chinese PLA Abducted Indian : चीनी आर्मी ने भारत में घुसकर 17 साल के लड़के को किया अगवा, BJP सांसद ने की PM मोदी से हस्तक्षेप की अपील\n8. INS Ranvir Explosion: युद्धपोत INS रणवीर में विस्फोट से3जवानों की मौत, 11 जवान घायल, जानिए अब तक क्या हुआ?


राहुल गांधी-अमित शाह की किस्मत का फ़ैसला आज: आज की पांच बड़ी ख़बरें - BBC News हिंदी\nराहुल गांधी-अमित शाह की किस्मत का फ़ैसला आज: आज की पांच बड़ी ख़बरें\nलोकसभा चुनाव 2019 के तीसरे चरण के लिए देशभर में आज 15 राज्यों की 117 सीटों पर वोटिंग हो रही है.\nइस चरण में गुजरात (26), केरल (20), कर्नाटक (14), महाराष्ट्र (14), गोवा (2), असम (4), बिहार (5), ओडिशा (6), उत्तर प्रदेश (10), छत्तीसगढ़ (7), पश्चिम बंगाल (5), दमन और दीव (1), दादर नागर हवेली (1) और जम्मू-कश्मीर (1) की सीटों पर मतदान है.\nइस चरण की ख़ास बात ये है कि इसमें बीजेपी और कांग्रेस के अध्यक्ष चुनाव मैदान में होंगे. बीजेपी अध्यक्ष अमित शाह गुजरात के गांधीनगर से चुनाव मैदान में हैं.\nवहीं कांग्रेस अध्यक्ष राहुल गांधी इस चरण में केरल के वायनाड संसदीय क्षेत्र से उम्मीदवार हैं.\nसाध्वी प्रज्ञा, जयाप्रदा के ख़िलाफ़ मामला दर्ज\nबीजेपी उम्मीदवार साध्वी प्रज्ञा ठाकुर और जया प्रदा पर विवादित टिप्पणियां करने की वजह से मामले दर्ज किए गए हैं.\nजया प्रदा ने आज़म खान के बयान को लेकर बसपा सुप्रीमो मायावती पर विवादित टिप्पणी की थी, जिस पर रामपुर ज़िला प्रशासन ने मामला दर्ज किया है.\nवहीं निर्वाचन आयोग ने अयोध्या राम जन्मभूमि-बाबरी मस्जिद पर विवादित बयान देने के मामले में भोपाल लोकसभा सीट से बीजेपी उम्मीदवार साध्वी प्रज्ञा के खिलाफ मामला दर्ज करने के निर्देश दिए.\nउधर कांग्रेस नेता और पंजाब सरकार में मंत्री नवजोत सिंह सिद्धू पर भी बिहार में एक चुनावी रैली के दौरान की गई कथित सांप्रदायिक टिप्पणी को लेकर प्रचार करने पर 72 घंटे की रोक लगाई गई है.\nनवजोत सिंह सिद्धू पर यह रोक मंगलवार सुबह 10 बजे से प्रभावी हो जाएगी.\nदिल्ली में प्रत्याशियों का ऐलान\nदिल्ली लोकसभा चुनावों में सोमवार को दो खेल सितारों की एंट्री हो गई. बीजेपी ने पूर्वी दिल्ली सीट से क्रिकेटर गौतम गंभीर को अपना उम्मीदवार बनाया है, वहीं कांग्रेस ने दक्षिण दिल्ली से मुक्केबाज़ विजेंदर सिंह को टिकट दिया है.\nअब दिल्ली में तीनों पार्टियों के प्रत्याशियों को लेकर स्थिति लगभग साफ़ हो गई है. अभी बीजेपी ने उत्तर पश्चिम दिल्ली की सुरक्षित सीट पर अपना प्रत्याशी घोषित नहीं किया है. इस सीट से 2014 में उदित राज सांसद थे.\nपूर्वी दिल्ली लोकसभा\nBJP: गौतम गंभीर, कांग्रेस: अरविंदर सिंह लवली , AAP: आतिशी\nदक्षिणी दिल्ली लोकसभा\nBJP: रमेश बिधूड़ी, कांग्रेस: विजेंदर सिंह, AAP: राघव चड्ढा\nउत्तर पूर्वी दिल्ली लोकसभा\nBJP: मनोज तिवारी, कांग्रेस: शीला दीक्षित, AAP: दिलीप पांडे\nBJP: मीनाक्षी लेखी, कांग्रेस: अजय माकन , AAP: ब्रजेश गोयल\nBJP: हर्षवर्धन, कांग्रेस: जेपी अग्रवाल, AAP: पंकज गुप्ता\nउत्तर पश्चिम दिल्ली लोकसभा (सुरक्षित)\nBJP: (अभी घोषित नहीं) कांग्रेस: राजेश लिलोठिया, AAP: गुगन सिंह\nBJP: प्रवेश वर्मा, कांग्रेस: महाबल मिश्रा , AAP: बलबीर सिंह जाखड़\nईरान पर सख़्त हुआ अमरीका\nअमरीका ने कहा है कि वो भारत समेत आठ देशों को ईरान से तेल ख़रीदने पर दी गई छूट को आगे जारी नहीं रखेगा. अमरीका ने 180 दिनों की ये छूट भारत, चीन, इटली, ग्रीस, जापान, दक्षिण कोरिया, ताइवान और तुर्की को दी थी लेकिन इसकी समयसीमा2मई को ख़त्म हो रही है.\nअमरीकी विदेश मंत्री माइक पॉम्पियो ने सोमवार को साफ़ कर दिया कि ईरान से तेल ख़रीदने वाले देशों को वो और छूट नहीं दे सकता. ईरान से सबसे ज़्यादा तेल ख़रीदने वालों में चीन के बाद भारत दूसरे नंबर पर है. ऐसे में आने वाले समय में भारत को सऊदी अरब, यूएई, कुवैत और मेक्सिको से ज़्यादा तेल ख़रीदकर इसकी भरपाई करनी होगी. इस मुद्दे पर भारत और अमरीका के बीच तल्ख़ी देखने को मिल सकती है.\nभारत सरकार की ओर से इस पर आधिकारिक प्रतिक्रिया नहीं आई है.\nश्रीलंका में आपातकाल, आज राष्ट्रीय शोक\nश्रीलंका में सोमवार आधी रात से आपातकाल लगा दिया गया और सरकार ने आज राष्ट्रीय शोक दिवस की घोषणा की है.\nहमलों की जांच के लिए बनाई गई तीन सदस्यीय समिति दो हफ्ते में राष्ट्रपति को जांच रिपोर्ट पेश करेगी.\nश्रीलंका में रविवार को ईस्टर के मौके पर गिरजाघरों और होटलों को निशाना बनाकर किए गए हमले में 290 लोगों हो गई और 500 से ज़्यादा लोग घायल हैं.


Concern For Human Rights And Women In Afghanistans Taliban Government Pop Star Aryana Saeed Shares Her Terrifying Experience Leaving Kabul\nHome सोशल …तो तुम मेरे सिर में गोली मार देना! अफगान की पॉप स्टार...\n…तो तुम मेरे सिर में गोली मार देना! अफगान की पॉप स्टार ने साझा किया अपना डरावना अनुभव\nपॉप स्टार अर्याना सईद अफगानिस्तान से भागने में सफल हो गईं और वर्तमान में अपने भावी पति के साथ इस्तांबुल में रह रही हैं।\nSeptember 13, 2021 4:48 AM New Delhi\nअफगानिस्तान में तालिबान के सत्ता में आने के बाद वहां मानवाधिकारों की चिंता अब विश्व स्तर पर की जा रही है। विशेष रुप से तालिबान में महिलाओं पर प्रतिबंध बहस का विषय बना हुआ है। इस स्थिति में यह समझना आसान है कि तालिबान के कब्जे वाले अफगानिस्तान की यात्रा एक महिला पॉप स्टार के लिए बुरे सपने की तरह हो सकती है। इसका कारण यह है कि तालिबान महिलाओं को सशक्त बनाने के पक्ष में नहीं है। पॉप स्टार अर्याना सईद ने अफगानिस्तान से बाहर निकलने का एक डरावना अनुभव साझा किया है।\nअर्याना सईद अफगानिस्तान से भागने में सफल हो गईं और वर्तमान में अपने भावी पति के साथ इस्तांबुल में रह रही हैं। हालांकि, जब तालिबान ने काबुल पर अधिकार कर लिया था, तब वे काबुल में थीं। उन्होंने काबुल से बाहर निकलने के दो बार प्रयास किए। दूसरी बार, एक छोटी लड़की की वजह से वे वहां से निकलने में सफल हुईं।\nछोटी बच्ची के कारण निकल सकीं अर्याना\nअर्याना के अनुसार उन्होंने 15 अगस्त को काबुल छोड़ने का पहला प्रयास किया। उसी दिन तालिबान ने काबुल पर अधिकार कर लिया। हालांकि, जिस विमान से उन्हें काबुल से रवाना होना था, उसने बाद में उड़ान नहीं भरी। फिर 16 अगस्त को वे काबुल एयरपोर्ट पहुंचीं। इस बार एक छोटी बच्ची की वजह से वे वहां से भागने में सफल हो सकीं।\nउस दिन एयरपोर्ट पर काफी भीड़ थी…!\nअर्याना बताती हैं, ”उस दिन काबुल हवाईअड्डे पर भारी भीड़ थी। हम एयरपोर्ट में प्रवेश शुरू होने का इंतजार कर रहे थे। उसी समय एक नन्हीं बच्ची आई और मेरी गोद में बैठ गई। मैंने उस बच्ची से कहा कि अगर तुम्हें किसी ने पूछा तो तुम उसे बस इतना कहोगी कि मैं तुम्हारी मां हूं और मेरा नाम एंजेल है, अर्याना नहीं। भाग्य ने मदद की और अमेरिकी सैनिकों ने मुझे विमान पर चढ़ने दिया।”\nरुस ने तजाकिस्तान को भेजे 12 बख्तरबंद वाहन और युद्ध के सामान! अफगानिस्तान में फिर छिड़ेगी जंग?\nअर्याना आज भी उस डरावने अनुभव को नहीं भूली हैं, “जब हम घर से बाहर जा रहे थे तो मैंने अपने मंगेतर से कहा कि अगर तालिबानी मुझे पकड़ लेते हैं और मुझे ले जाते हैं, तो मुझे सिर में गोली मार देना, लेकिन मुझे उनके साथ जिंदा मत जाने देना।”\n26 वर्षीय पॉप स्टार ने अफगानिस्तान में पाकिस्तान के हस्तक्षेप पर बार-बार आपत्ति जताई है। उन्होंने हाल ही में घोषित तालिबान कैबिनेट की भी आलोचना की, “अफगानिस्तान में आज महिलाएं 20 साल पहले की तुलना में बहुत अलग हैं। वे निश्चित रूप से तालिबान की ज्यादतियों को स्वीकार नहीं करेंगी।”\nPrevious articleकोरोना काल में ‘लाल परी’ खस्ताहाल! कर्मचारी संगठन ने की सरकार से ये मांग\nNext articleभूपेंद्र पटेल की होगी ताजपोशी! पार्टी के ये दिग्गज नेता रहेंगे मौजूद


यौन शोषण का आरोप लगाने वाली लॉ की छात्रा को जमानत मिली चिन्मयानंद केस – Live Halchal\nयौन शोषण का आरोप लगाने वाली लॉ की छात्रा को जमानत मिली चिन्मयानंद केस\nDecember 4, 2019\tउत्तरप्रदेश\nशाहजहांपुर में पूर्व केंद्रीय मंत्री स्वामी चिन्मयानंद पर यौन शोषण का आरोप लगाने वाली लॉ की छात्रा को जमानत मिल गई है. चिन्मयानंद की जमानत अर्जी पर हाईकोर्ट में 16 नवम्बर से फैसला सुरक्षित है. 20 सिंतबर को चिन्मयानंद को गिरफ्तार किया गया था. वहीं 25 सितंबर को विशेष जांच टीम (एसआईटी) ने पीड़ित लड़की को रंगदारी मांगने के मामले में गिरफ्तार किया था. गिरफ्तारी के बाद पीड़ित लड़की ने जमानत याचिका दाखिल की थी.\nचिन्मयानंद के ही कॉलेज की पूर्व प्रधानाचार्या और उनकी पूर्व शिष्या द्वारा उनके खिलाफ दर्ज कराए गए यौन उत्पीड़न के एक अन्य मामले की सुनवाई भी कोर्ट 13 दिसंबर को करेगा. यह मामला 2012 में शाहजहांपुर सदर कोतवाली में दर्ज किया गया था. पीड़िता के वकील मुकेश कुमार गुप्ता ने कहा कि अक्टूबर 2012 में आरोप पत्र दाखिल होने के बावजूद मामला लंबित था.\nचिन्मयानंद मामले में विपक्षी पार्टियां लगातार बीजेपी पर निशाना साधती रही है. इन दलों का कहना है कि अपने नेता को बचाने के लिए पीड़ित लड़की के खिलाफ झूठे मामले दर्ज किए गए हैं. चिन्मयानंद के खिलाफ यौन उत्पीड़न मामले की और कथित पीड़िता कानून की छात्रा के खिलाफ जबरन वसूली के मामले की जांच कर रहे विशेष जांच दल (एसआईटी) ने6नवंबर को दोनों मामलों में आरोप पत्र दायर किए थे.


OnePlus7और OnePlus7Pro के लॉन्च से पहले लीक हुईं स्पेसिफिकेशंस, इन खूबियों से लैस होंगे दोनों स्मार्टफोन | BGR India\nOnePlus7और OnePlus7Pro के लॉन्च से पहले लीक हुईं स्पेसिफिकेशंस, इन खूबियों से लैस होंगे दोनों स्मार्टफोन\nचाइनीज कंपनी OnePlus 14 मई के इवेंट में दो स्मार्टफोन - OnePlus7और OnePlus7Pro को लॉन्च करेगी। OnePlus7और OnePlus7Pro दोनों स्मार्टफोन में इन-डिस्प्ले फिंगरप्रिंट स्केनर दिया जा सकता है।\nPublished: May 3, 2019 9:00 AM IST\nचाइनीज स्मार्टफोन कंपनी OnePlus अपने अपकमिंग लेटेस्ट स्मार्टफोन OnePlus7लाइनअप को लॉन्च करने की तैयारी में है। कंपनी अपने 14 मई के इवेंट में दो स्मार्टफोन OnePlus7और OnePlus7Pro को लॉन्च (OnePlus7Launch Date) करेगी। ये पहली बार है कि कंपनी अपने एक इवेंट में दो फोन एक साथ लॉन्च करेगी। इससे पहले कंपनी एक इवेंट में एक ही स्मार्टफोन लॉन्च करती हैं। चाइनीज कंपनी अपना लॉन्च इवेंट एक साथ कई देशों में कर रही है जिसमें न्यूयॉर्क, यूरोप और इंडिया भी शामिल है। अब लॉन्च से पहले इन दोनों स्मार्टफोन की स्पेसिफिकेशन लीक हो गए हैं।\nOnePlus7: लीक हुई स्पेसिफिकेशंस और फीचर\nलीक हुई जानकारी के मुताबिक, OnePlus7स्मार्टफोन 6.2-इंच की AMOLED डिस्प्ले के साथ आता है जो कि HD+ रेज्यूलेशन के साथ आता है। इस स्मार्टफोन की डिस्प्ले का रिफ्रेश रेट 60Hz है। जानकारी के मुताबिक, स्मार्टफोन की डिस्प्ले में सेल्फी कैमरे के लिए वाटर ड्रॉप नॉच दी जा सकती है। वहीं कुछ रिपोर्ट में ये भी दावा किया गया है कि ये स्मार्टफोन 6.4-इंच की डिस्प्ले के साथ भी आ सकता है। OnePlus का ये अपकमिंग डिवाइस Qualcomm Snapdragon 855 SoC से लैस है जो कि 6GB रैम के साथ आता है।\nRoyole FlexPai Sale : पहली सेल में एक झटके में आउट ऑफ स्टॉक हुआ दुनिया का पहला फोल्डेबल स्मार्टफोन Royole FlexPai\nये स्मार्टफोन Android 9.0 Pie पर बेस्ड कंपनी के UI Oxygen OS पर रन करता है। वहीं लीक के मुताबिक ये स्मार्टफोन 4,150mAh कैपेसिटी वाली बैटरी के साथ आ सकता है जिसमें 30W Warp Charge फास्ट चार्ज का सपोर्ट मिलेगा।\nOnePlus7Pro : लीक हुई स्पेसिफिकेशंस और फीचर\nअपकमिंग स्मार्टफोन OnePlus7Pro बड़ी डिस्प्ले के साथ लॉन्च हो सकता है, जो कि 6.64-इंच की होगी। इस QuadHD+ डिस्प्ले का रिफ्रेश रेट 90Hz है। इसमें नॉच नहीं दिया गया है। सेल्फी कैमरे के लिए इस स्मार्टफोन में पॉप-अप सेल्फी कैमरा दिया गया है। OnePlus7की तरह ही “Pro” वर्जन में भी Snapdragon 855 SoC दिया जाएगा जो कि 10GB रैम के साथ लॉन्च किया जा सकता है। OnePlus7Pro भी Android 9.0 Pie पर बेस्ड Oxygen OS पर रन करेगा।\nOnePlus7Pro में 4,000mAh की बैटरी दी गई है जिसमें 30W warp charge सपोर्ट दिया गया है। इस स्मार्टफोन का 12GB रैम वेरिएंट भी लॉन्च किया जा सकता है, जोकि कुछ दिन पहले Geekbench की लिस्टिंग में स्पॉट किया गया था। कैमरे की बात की जाए तो इसमें ट्रिपल कैमरा सेटअप दिया जाएगा, जिसका प्राइमेरी कैमरा सेंसर 48 मेगापिक्सल का होगा।\nTriple - 48MP + 8MP + 16MP\nPublished Date: May 3, 2019 9:00 AM IST\nBSNL Abhinandan 151 रुपये का प्रीपेड प्लान अब सभी सर्किलों में उपलब्ध, मिल रही है6महीनों की वैलिडिटी\nSmartphone With 108MP Camera : स्मार्टफोन से क्लिक होंगी शानदार फोटोज, जल्द लॉन्च होंगे 108 मेगापिक्सल कैमरा सेंसर वाले फोन\nXiaomi Mi Neckband Bluetooth Headphones और Mi Rechargeable LED lamp भारत में हुए लॉन्च\nVivo Y7s ट्रिपल कैमरा सेटअप और इन-डिस्प्ले फिंगरप्रिंट सेंसर के साथ हुआ लॉन्च, जानें कीमत और स्पेसिफिकेशंस\nThe Abhinandan-151 prepaid recharge plan from #BSNL offers unlimited calling, unlimited data and more. bgr.in/news/bsnl-abhi…\nThe two companies are engaged inabattle of their own. #Realme #Realme bgr.in/news/realme-ta…\nThe new update bringsawhole lot of changes to PUBG, some of which are small but will affect the gameplayalot.… twitter.com/i/web/status/1…


अलास्का मलम्यूट: नस्ल, चरित्र, रखरखाव और देखभाल की विशेषताएं - पालतू\nसाइबेरियाई हकीस और पाकिस्तान में अलास्कन मलामुट रखने के लिए कैसे\nअलास्का मलम्यूट: नस्ल, चरित्र, रखरखाव और देखभाल की विशेषताएं\nअलास्का मैलाम्यूट सेवा कुत्ते की एक घरेलू नस्ल है, जो पहले स्लेजिंग के लिए अभिप्रेत है, कई कुत्ते प्रजनकों का पसंदीदा पालतू बन गया है। यह आर्कटिक कुत्ता उत्तर की कठोर परिस्थितियों के अनुकूल होने में सक्षम है, जहां अनन्त ठंढ, बर्फ और सर्दी है। इसके अलावा, यह जानवर गर्म जलवायु वाले देशों में रह सकता है।\nमलम्यूट बहुत कठोर और मजबूत हैं, वे लोगों के साथ एक स्लेज खींच सकते हैं या कई किलोमीटर तक चीजों के साथ एक गाड़ी। मलम्यूट कुत्तों को सबसे प्राचीन स्लेज नस्ल माना जाता है। उन्हें यह नाम अलास्का के पश्चिमी भाग में रहने वाली जनजाति\nके कारण मिला\nमालामुट और हस्की\nअलास्का मलम्यूट की उत्पत्ति बहुत दिलचस्प है। नस्ल ने अपना नाम माल्मुत जनजाति से प्राप्त किया - अलास्का के तट पर रहने वाले बहुत मेहनती और मिलनसार लोग। नस्ल के आधुनिक प्रतिनिधि के पूर्वज घने बाल वाले बड़े और मजबूत कुत्ते थे। जानवरों ने अपने मालिकों की मदद की: वे उन्हें स्लेड्स में ले गए, वे नावों की राख को भी खींच सकते थे। स्पैन शैली = "लाइन-ऊंचाई: 1.7em;">\nपिछली शताब्दी में, अलास्का एक ऐसी जगह बन गई जहां दुनिया भर के लोग सोने की खोज करने के लिए आए थे। इससे नस्ल के विकास पर अनुकूल प्रभाव पड़ा और इसके प्रतिनिधियों की मांग बढ़ गई। अलास्का में जीवन की कठिन परिस्थितियों में, लगभग कोई भी सोना खोजने में कामयाब नहीं हुआ, केवल वे लोग जो आंदोलन के लिए स्थानीय कुत्तों के साथ एक टीम का उपयोग करते थे, वे सफल थे।\nअलास्का की घटनाओं में मालाम्यूट्स के लिए एक नकारात्मक पक्ष भी था: सोने के खोदने वालों ने उन्हें अलग-अलग नस्लों के साथ पार किया, मजबूत और अधिक लचीला कुत्तों के प्रजनन की कोशिश की। इन प्रयोगों के कारण, केवल कुछ शुद्ध लीवर रह गए हैं।\nजल्द ही, अमेरिकियों ने नस्ल में एक खेल रुचि दिखाई, स्लेज रेसिंग के लिए इसका इस्तेमाल करना शुरू किया। इस क्षण से, शुद्ध अल्बस्क मलम्यूट्स की सक्रिय प्रजनन शुरू होती है।\nमालाम्यूट और हस्की\nकई कुत्ते प्रेमी या अनुभवहीन कुत्ते प्रजनकों को यह नहीं पता है कि malamutes भूसी से कैसे भिन्न होते हैं, इसलिए वे गलती से उन्हें एक ही नस्ल के मानते हैं।\nसबसे पहले, उनका एक अलग उद्देश्य है: एक लंबे समय के लिए मालमेट्स का उपयोग बड़े भार के परिवहन के लिए किया गया था, हकीस - एक महत्वपूर्ण गति से हल्के भार। अपने एथलेटिक बिल्ड द्वारा स्पष्ट रूप में, हस्की तेज़, अधिक सक्रिय, चुस्त है। स्पैन शैली = "लाइन-ऊंचाई: 1.7em;">\nआयाम अवधि> नर औसतन 38 किलोग्राम वजन का होता है और 64 सेमी तक लंबा होता है। नर का वजन 20 से 28 किलोग्राम, ऊंचाई 53 से 60 सेमी।\nअभिव्यक्ति अवधि> कोमल, परोपकारी, व्यक्ति के लिए स्वभाव और स्नेह इंगित करता है। सावधान, कभी-कभी क्रोधित, चालाक, रुचि और यहां तक कि शरारती।\nआंखें बादाम के आकार का, भूरा, मध्यम आकार का, थोड़ा तिरछा। नस्ल की एक विशिष्ट विशेषता अंधेरे आंखें हैं, कोई हल्की आंखें नहीं हैं। बादाम के आकार का, स्पष्ट रूप से सेट, दोनों भूरे और नीले रंग में आते हैं।\nहेड कुत्ते के शरीर के अनुपात में बड़े, व्यापक और शक्तिशाली। चीकबोन्स का उच्चारण बड़े पैमाने पर जबड़े के साथ किया जाता है। मध्यम, संकीर्ण, पतला।\nकोट और रंग / />>\nकठिन, खुरदरा, छोटा। रंग हल्के भूरे से काले रंग का हो सकता है, हमेशा हल्के तल के संयोजन में। कोट बेज, भूरा, लाल या कॉफी के रंग का हो सकता है। कभी-कभी एक ठोस रंग हो सकता है, लेकिन केवल सफेद रंग में। नरम, मध्यम लंबाई, शरीर के करीब। बिल्कुल सभी रंग स्वीकार्य हैं - काले से सफेद तक। पूरे शरीर पर दाग और धब्बे हो सकते हैं।\nइस प्रकार, आप देख सकते हैं कि ये दोनों कुत्ते अपने रूप-रंग में भिन्न हैं। अवधि>\nइस नस्ल के प्रतिनिधि का चरित्र दोस्ताना, मिलनसार और दयालु है। कुत्तों को ध्यान का केंद्र होना पसंद है, वे पारिवारिक वातावरण में अच्छा महसूस करते हैं। उसे बंद बाड़े या अकेले में नहीं रखना चाहिए।\nअलास्का मैलामुट्स का मजबूत और जिद्दी चरित्र उन्हें अन्य कुत्तों पर हावी होने के लिए बाध्य करता है, कभी-कभी वे उनके प्रति बढ़ी हुई आक्रामकता दिखा सकते हैं। अपने पालतू जानवरों को अपने रिश्तेदारों के साथ कम उम्र में पाने के लिए, इसे उनके समाज में पेश करें।\nमैलामुट्स न केवल अपने मालिकों के लिए बल्कि अन्य लोगों के लिए भी उनकी मित्रता दिखाते हैं, जो उन्हें बुरा रक्षक बनाता है, केवल इतने बड़े कुत्ते की उपस्थिति बीमार-शुभचिंतकों को डरा सकती है। अलास्कन मालाम्यूट नस्ल की विशेषताओं में कैनाइन जीनस के अन्य प्रतिनिधियों की तुलना में कुछ अंतर हैं।\nवह अपने मालिक के प्रति वफादार नहीं होगा, यदि वह उसे ठुकराता है, तो जानवर तुरंत अन्य लोगों के पास जाएगा,उसके प्रति दया और स्नेह दिखाना। इस कारण से, कुत्ते प्रजनन में शुरुआती लोगों के लिए जानवर की सिफारिश नहीं की जाती है, क्योंकि वे गलतियां करेंगे जो इस नस्ल के लिए अक्षम्य हैं।\nयदि आप एक malamute के मालिक बनने का निर्णय लेते हैं, तो आपको पता होना चाहिए कि इसे विशेष और सावधानीपूर्वक देखभाल की आवश्यकता है। पालतू जानवर को नहलाने से उसके मालिक को केवल खुशी मिलती है, क्योंकि यह कुत्ता पानी से बाहर निकलना लगभग असंभव है, इसलिए इसे तैरना पसंद है।\nइस तथ्य से आगे बढ़ते हुए कि जानवर का एक मोटा कोट है, और इसके अलावा, कठोर जलवायु में जीवन के लिए अभिप्रेत है, यह आसानी से गर्मी सहन नहीं करता है, गर्मियों में इसे निरंतर जल उपचार की आवश्यकता होती है। अवधि>\nप्रक्रिया के बाद, ऊन को अच्छी तरह से सूखा जाना चाहिए, क्योंकि यह रोल कर सकता है, और जानवर पूरी तरह से बीमार हो सकता है। मॉलिंग के दौरान, वसंत और शरद ऋतु में, जानवर को आपकी सहायता की आवश्यकता होती है: आपको सावधानीपूर्वक अंडरकोट और मुख्य कोट को कंघी करने की आवश्यकता होती है, अन्यथा आपका पालतू मैट में कवर किया जाएगा। p>\nमलम्यूट में लंबे और तेज पंजे होते हैं, इसलिए उन्हें नियमित रूप से छंटनी या जमीन पर रखने की आवश्यकता होती है। सप्ताह में कम से कम एक बार, आपके पालतू जानवरों को अपनी आँखें फुलाने की जरूरत है।\nमलम्यूट मालिकों द्वारा सामना की जाने वाली एक आम समस्या छेद खोद रही है। यह जानवर के लिए मजेदार नहीं है, लेकिन, सबसे अधिक संभावना है, एक प्राकृतिक प्रवृत्ति।\nउसे इस आदत से छुड़ाना असंभव होगा, इसलिए, ताकि कुत्ते अपार्टमेंट या घर में फर्श को खराब न करें, आपको इसे जंगल या डचा में ले जाने की आवश्यकता है। एक पालतू जानवर के लिए एक बड़े घर में या अपार्टमेंट में रहने की तुलना में यार्ड में रहना बेहतर है, क्योंकि यह एक स्वतंत्रता-प्रेमी और अति सक्रिय जानवर है।\nनस्ल के प्रतिनिधि औसतन 12 से 15 साल तक जीवित रहते हैं। एक नियम के रूप में, 5-6 पिल्ले एक कूड़े में पैदा होते हैं। कुत्ते की इस नस्ल को चुनते समय, एक गंभीर और जानबूझकर दृष्टिकोण लें, वास्तव में अपनी क्षमताओं का आकलन करें ताकि पशु और आप दोनों एक साथ रहने में सहज हों।\nअलास्का Malamute - शीर्ष 10 तथ्य\nपिछला पद एक आदमी पर मनोवैज्ञानिक निर्भरता कैसे दूर करें?\nअगली पोस्ट यदि बिल्ली का बच्चा लगातार उत्सव मना रहा है तो क्या करें?\nपैरों पर स्पाइडर नसें: कारण और उपचार के तरीके\nमहिलाओं के पैरों में अक्सर नीली या लाल रंग की नसें होती हैं, जिन्हें मकड़ी नसों के रूप में जाना जाता है। यह कॉस्मेटिक दोष युवा लड़कियों में भी...\nरेडियो तरंगों द्वारा कटाव का कम्प्यूटरीकरण - आपको क्या जानने की आवश्यकता है?\nरेडियो तरंग चिकित्सा गंभीर बीमारियों के नए उपचारों में से एक है। उनमें से एक गर्भाशय ग्रीवा का क्षरण है। यह युवा महिलाओं में तेजी से आम है और सम...\nहाइलाइटिंग फैशन 2015: मूल बालों का रंग कैसे उजागर करें?\nबालों को उजागर करने की तकनीक एक दर्जन से अधिक वर्षों से चल रही है, लेकिन यह अभी भी अपनी लोकप्रियता नहीं खोती है। और न केवल इस तथ्य के कारण कि व्...\nविभिन्न प्रकार के एस्प्रेसो बनाने के रहस्य\nआज, जब बड़ी संख्या में कॉफी पेय हैं, तो किसी एक को चुनना बहुत मुश्किल है। कैफेटेरिया में, कॉफ़ी कॉकटेल और कॉफ़ी के सामान्य प्रकारों की विविधता म...\nगर्भावस्था के दौरान मैं मच्छर भगाने के लिए क्या इस्तेमाल कर सकती हूं?मैं एक माँ हूँ!\nसब्जियों को ग्रिल पर पकाना सीखनास्वादिष्ट खाना बनाना\nसेरेब्रोवास्कुलर दुर्घटना के मामले में क्या करना है?महिला स्वास्थ्य\nबरडॉक जड़सेहत और सुंदरता\nप्लेटफ़ॉर्म पर स्लिप-ऑन: पहनने की सुविधाएँ और विभिन्न प्रकार के मॉडलफैशन\nघर पर अपने जूते कैसे फैलाएं?आरामदायक घर\nअस्थानिक गर्भावस्था और अन्य असामान्यताओं और विकृति के साथ मासिक धर्ममहिला स्वास्थ्य\nसफेद बाल डाई: कौन सा मौजूद है और कैसे चुनना है?सेहत और सुंदरता\nहम फ्लाई एगारिक टिंचर की मदद से संयुक्त रोगों से लड़ते हैंसेहत और सुंदरता\nदोस्तों के लिए पार्टी फेंकनामनोविज्ञान\nमसल्स की कैलोरी सामग्री का निर्धारण करेंस्वादिष्ट खाना बनाना\nदंत चिकित्सा क्या है?सेहत और सुंदरता\nएक सफेद शर्ट को सफेद कैसे करें और इसे चुलबुली कैसे बनाएं?आरामदायक घर\nमिठाई से एलर्जीसेहत और सुंदरता


टीकू ने शिरो से की शादी के सेट पर कंगना रनौत ने खुद को बताया 'नया अभिनय कोच' अवनेट कौर ने उन्हें 'द बेस्ट' कहा\nटीकू ने शिरो से की शादी के सेट पर कंगना रनौत ने खुद को बताया ‘नया अभिनय कोच’ अवनेट कौर ने उन्हें ‘द बेस्ट’ कहा\nअभिनेत्री कंगना रनौत सभी ट्रेडों की जैक हैं और यह एक सर्वविदित तथ्य है। एक्टिंग से लेकर डायरेक्शन तक वो हर चीज में कामयाब हो चुकी हैं और अब बतौर प्रोड्यूसर वह टीकू वेड्स शेरू पर एक नई और दिलचस्प कहानी पेश करने के लिए तैयार हैं. नवाजुद्दीन सिद्दीकी और अवनेट कौर की मुख्य भूमिका वाली टीकू वेड्स शेरू की शूटिंग चल रही है और कंगना शूटिंग में समय बिता रही हैं। हाल ही में, अवनीत और उनकी टीम के साथ समय बिताते हुए, कंगना ने पर्दे के पीछे की तस्वीरें साझा कीं।\nउसके इंस्टाग्राम को ध्यान में रखते हुए, कंगना ने शेयर की2तस्वीरें. पहली फोटो में वह पीले रंग का सूट पहने स्क्रीन के पीछे बैठकर सितारों की परफॉर्म करती नजर आ रही हैं। एक अन्य तस्वीर में, कंगना को एक दृश्य में अभिनय करते देखा जा सकता है, जबकि अवनीत को यह देखते हुए देखा जा सकता है कि कैसे थलाइवी स्टार वह विवरण समझा रहा था। फोटो शेयर करते हुए कंगना ने लिखा, “हा-हा-हा टाउन में उफ्फ के नए एक्टिंग कोच।” इस पर अवनेट ने उनकी कहानी पर प्रतिक्रिया देते हुए लिखा “द बेस्ट”।\nइस बीच, टीकू वेड्स शेरू को कंगना की मणिकर्णिका फिल्म्स का समर्थन प्राप्त है। यह फिल्म एक प्रेम कहानी भी है जिसमें नवाज़ ने डेब्यूटेंट अवनेट के साथ अभिनय किया है। कंगना का हाल ही में अनावरण किया गया था पोस्टर के साथ फिल्म डेब्यू नवाज और अवनेट को एक ही ट्विस्टेड अवतार में देखा जा सकता है। पोस्टर के साथ घोषणा की गई थी कि इसे ओटीटी प्लेटफॉर्म पर रिलीज किया जाएगा। इसका निर्देशन साई कबीर ने किया है। पोस्टर ने प्रशंसकों को नवाज को ऐसे अवतार में देखने के लिए उत्साहित किया जैसा पहले कभी नहीं देखा।\nREAD क्रेजी अंकल टाइटल सॉन्ग: नॉटी पार्टी नंबर\nयह भी पढ़ें |वीर दास के ‘वायरल’ पर कंगना रनौत की प्रतिक्रिया, मैं भारत से मोनोलॉगिन से आई हूं\nPrevious सामंथा रूथ प्रभु से अलग होने के हफ्तों बाद नागा चैतन्य की इंस्टाग्राम पर वापसी, ‘लव लेटर टू लाइफ’ पर पोस्ट\nNext सामंथा से अलग होने के बाद नागा चैतन्य की पहली इंस्टाग्राम पोस्ट जीवन के लिए एक प्रेम पत्र है


संकट, बड़ी सरकारें और वैचारिक परिवर्तन | आज़ादी.मी\nसंकट, बड़ी सरकारें और वैचारिक परिवर्तन\nPublished on 20 Jan 2010 - 15:24\nरॉबर्ट हिग्स राजनीतिक अर्थशास्त्र में द इंडिपेंडेंट इंस्टीट्यूट के सीनियर फेलो हैं। इंस्टीट्यूट की त्रैमासिक जर्नल द इंडिपेंडेंट रिव्यू के संपादक भी हैं। उन्होंने जॉन हॉपकिंस यूनिवर्सिटी से अर्थशास्त्र में पीएचडी की। वह यूनिवर्सिटी ऑफ वाशिंगटन, लाफायेत कॉलेज, सीएटल यूनिवर्सिटी और प्राग की यूनिवर्सिटी ऑफ इकानॉमिक्स में पढ़ा चुके हैं। वे ऑक्सफोर्ड यूनिवर्सिटी और स्टेनफोर्ड यूनिवर्सिटी में विजिटिंग स्कॉलर हैं। वे हूवर यूनिवर्सिटी और नेशनल साइंस फाउंडेशन के फेलो हैं। वह कई किताबें भी लिख चुके हैं, डिप्रेशन, वार एंड कोल्ड वार सहित।\nअपने बुतपरस्त दुश्मन का खुलकर जिक्र करो\nक्योंकि रोम खतरे में है\nअगर तुमने इस चिंघाड़ते हिंसक जानवर को खुला छोड़ा तो;\nचार सादे से शब्दों में बयान करो\nइस दैत्य का जो उस पर मंडरा रहा है\nलेकिन अगर हमारे भिखारी इसकी कीमत मांगें तो\nउनको किसी पंछी की तरह झिड़ककर दुत्कार दो;\nदुस्साहस दिखाओ, पोप और सीजर भी जानते हैं\nभरोसे और सम्मान की कीमत?\n- डब्ल्यू. एच. ऑडेन\nआधुनिक मिश्रित अर्थव्यवस्था 20वीं सदी के अमेरिका के जबर्दस्त रुपांतरण का प्रतीक है। आर्थिक इतिहासकार इस महान घटनाक्रम की अनदेखी नहीं कर सकते। हालांकि इस दिशा में हाल तक के विश्लेषणात्मक प्रयास सामान्य से रहे हैं। सभी बेझिझक यह मानकर ही चलते थे कि एक तेजी से उभरती "पूंजीवादी," शहरी-औद्योगिक अर्थव्यवस्था अंततः एक बड़ी और हस्तक्षेप करने वाली सरकार को ही जन्म देती है। हाल ही में, सरकार के विकास के कुछ विश्लेषकों ने कुछ और ज्यादा स्पष्ट परिकल्पना पेश की है, कुछ ने तो अपने तर्कों को पहले से मौजूद आंकड़ों (बोरशेरिडंग 1977, मेल्टजर और रिचर्ड 1978, पेल्ट्जमैन 1980, वेट्टर 1979)2 के तराजू में आंकने की कोशिश की है। इस बारे में उपलब्ध अधिकांश सामग्री मशीनी किस्म की है और यह मिश्रित अर्थव्यवस्था के एक वास्तविक ऐतिहासिक प्रक्रिया होने को लेकर भी कोई स्पष्टता नहीं दे पाती। इस प्रक्रिया की वास्तविक ऐतिहासिक घटनाओं का अध्ययन करने वाले-पहले से मौजूद चंद आधी-अधूरी बातों के विपरीत-तीन महत्वपूर्ण पहलुओं का जिक्र करते हैं-पहला, इसमें केवल ज्यादा खर्च, कर और सरकार से रोजगार ही शामिल नहीं है, बल्कि आर्थिक मामलों के फैसले यह ज्यादा आधारभूत तरीके से यह सरकार के हाथों में देती है। दूसरा, अधिकारों में इजाफे का यह सिलसिला सामाजिक संकटों के चंद प्रसंगों के कारण पेश आया था, खासतौर पर दूसरे महायुद्ध और व्यापक मंदी के दिनों में। तीसरा सरकारी हस्तक्षेप बढ़ने के साथ ही मौजूदा विचारधारा में भी बदलाव आया। आधुनिक राजनीतिक अर्थशास्त्र में विचारधारा की भूमिका में आर्थिक इतिहासकार ज्यादा रुचि लेने लगे। (ओमस्टीड और गोल्डबर्ग, 1975, पेज 197-199, वेट्टर, 1979, पेज 306-309, नॉर्थ, 1979, पेज 250-251, 259, 1981, पेज 45-48, डेविस, 1980, पेज 9, 12, वीवर, 1983, पेज 295, 296, 322)। जहां तक कारगर परिकल्पना की बात है, उनका अकाल है।\nमैं प्रस्ताव करता हूं कि हम सरकार के अधिकार क्षेत्र के विस्तार को परिस्थितियों पर निर्भर मान लें। यानि इस लिहाज से ऐतिहासिक कि जो लोग इसे लाए थे वो उस पल विशेष में मौजूदा परिस्थितियों से प्रभावित थे, उसके खतरों को लेकर सजग। उन्होंने जो किया वह उनके पूर्व अनुभवों पर आधारित था। इस वजह से संकट के कारण सरकार के अधिकार क्षेत्र में इजाफा किया गया तो एक वास्तविक "सामान्य स्थिति पर वापसी" लगभग नामुमकिन ही थी। यह अपरिवर्तनीय स्थिति न केवल आपदाग्रस्त संस्थाओं (उदाहरण के लिए प्रशासकीय संस्थाएं और पहले के कानूनी पेंच) के कारण जिनमें से कुछ अर्थशास्त्रियों द्वारा सरकार के आकार को लेकर उठाए जाने वाले कदमों में दिखाई भी देती है। खास बात यह है कि व्यवहार का यह जो अंतर्निहित ढांचा है यह पूर्ववत यथास्थिति पर नहीं लौट सकता। कारण जाहिर सा है, संकट की स्थिति ने संभावनाओं, कामकाज के तरीके, खतरों और जरूरतों को लेकर समझ और सोच को ही बदल डाला। यानी हर संकट ने तत्कालीन वैचारिक माहौल को ही बदल डाला। सतही तौर पर भले ही संकट के बाद की अर्थव्यवस्था व समाज और संकट के पहले की अर्थव्यवस्था-समाज में साम्य दिखता हो लेकिन यह वास्तविकता के लिहाज से छलावे भरा है।\nसंकटों का सामना कर चुके और सरकार के बढे़ हुए अधिकारो का अनुभव ले चुके लोगो के दिलो-दिमाग यानी उनके भविष्य के व्यवहार और प्रतिक्रिया के मूल केंद्र में आधारभूत ढांचा वाकई बदल गया हैं। पूर्व में आजमाए गए रास्ते पर ही निर्भरता की विचारधारा को लेकर आर्थिक इतिहासकारों ने अन्य संदर्भो में भी चर्चा कर रखी है। उदाहरण के लिए पॉल डेविड ने इसे प्रौद्योगिकी में परिवर्तन के लिए इस्तेमाल किया है। भविष्य के कदमों में निर्धारण में मशीनी दृष्टिकोण के जरिये भूतकाल के महज क्षणिक दृष्टिकोण के तौर पर इस्तेमाल की डेविड (1975, पेज 11, 15) आलोचना करते हैं। वह उस पुरानी अपरिवर्तनियता का जिक्र करते हैं, जिसमें पुराने आर्थिक ढांचा गुम हो जाता है। जोसेफ शूम्पटर (1950, पेज 72) ने काफी पहले इसे आर्थिक अपराध की संज्ञा देते हुए कहा था कि जब इतिहास के घटनाक्रम की बात होती है तो ऐतिहासिक घटनाक्रम ही आर्थिक ढांचे में अपरिवर्तनीय स्थिति का संकेत होते हैं, जो किसी भी अर्थतंत्र के सिद्धांतों को प्रभावित कर सकते हैं।3 आर्थिक इतिहासकार सरकार के विकास के अध्ययन के लिए इस वास्तविक गतिशील दृष्टिकोण को अपना सकते हैं, ताजा आलेख में मेरा काम इस बात का संकेत देना है कि ऐसा किस तरह से किया जा सकता है। इसमें मैं अर्थशास्त्रियों को ज्ञान कुछ योजनागत विश्लेषण और तय प्रारूप वाली कुछ सदृश्यता (analogies) के इस्तेमाल के बारे में बताऊंगा।\nपूरा शोध लेख पढने के लिये यहाँ क्लिक करें।


अरुण जेटली का पेट्रोल-डीजल पर टैक्स कटौती से इनकार - tezsamachar\nBy tezsamachar.in Publish Date: June 18, 2018 / 2:26 pm Update Date: June 18, 2018 / 3:22 pm\nनई दिल्ली। केंद्रीय मंत्री अरुण जेटली ने पेट्रोल, डीजल पर उत्पाद शुल्क में कटौती की संभावना को आज एक तरह से खारिज करते हुये कहा कि इस तरह का कोई भी कदम नुकसानदायक हो सकता है. इसके साथ ही उन्होंने नागरिकों से कहा कि वे अपने हिस्से के करों का ईमानदारी से भुगतान करें जिससे पेट्रोलियम पदार्थों पर राजस्व के स्रोत के रूप में निर्भरता कम हो सके.\nजेटली ने लिखा लंबा फेसबुक पोस्ट\nएक फेसबुक पोस्ट में जेटली ने लिखा, सिर्फ वेतनभोगी वर्ग ही अपने हिस्से का टैक्स अदा करता है. जबकि ज्यादातर अन्य लोगों को अपने टैक्स भुगतान के रिकॉर्ड को सुधारने की जरूरत है. यही वजह है कि भारत अभी तक एक टैक्स अनुपालन वाला समाज नहीं बन पाया है. मेरी राजनीतिज्ञों और टिप्पणीकारों से अपील है कि गैर – तेल कर श्रेणी में अपवंचना रुकनी चाहिए. अगर लोग ईमानदारी से टैक्स अदा करेंगे तो कराधान के लिए पेट्रोलियम उत्पादों पर निर्भरता को कम किया जा सकेगा. बहरहाल, मध्य से दीर्घावधि में राजकोषीय गणित में कोई भी बदलाव प्रतिकूल साबित हो सकता है.\nउन्होंने कहा कि पिछले चार साल के दौरान केंद्र सरकार का टैक्स – जीडीपी अनुपात 10 प्रतिशत से सुधरकर 11.5 प्रतिशत हो गया है. इसमें से करीब आधी (जीडीपी का 0.72 प्रतिशत) वृद्धि गैर- तेल कर जीडीपी अनुपात से हुई है. जेटली ने कहा कि गैर-तेल कर से जीडीपी अनुपात 2017-18 में 9.8 प्रतिशत था. यह 2007-08 के बाद सबसे ऊंचा स्तर है. उस साल हमारे राजस्व की स्थिति अनुकूल अंतरराष्ट्रीय वातावरण की वजह से सुधरी थी.\nउन्होंने कहा कि इस सरकार ने राजकोषीय मजबूती और वृहद आर्थिक दायित्व व्यवहार को लेकर मजबूत प्रतिष्ठा कायम की है. राजकोषीय रूप से अनुशासन नहीं बरतने से अधिक कर्ज लेना पड़ता है जिससे ऋण की लागत बढ़ जाती है. जेटली ने कहा, उपभोक्ताओं को राहत सिर्फ राजकोषीय रूप से जिम्मेदार और वित्तीय दृष्टि से मजबूत केंद्र सरकार और वे राज्य दे सकते हैं जिनको तेल कीमतों में असामान्य बढ़ोतरी की वजह से अतिरिक्त राजस्व मिल रहा है. उन्होंने कहा कि नई प्रणाली में अनुपालन के ऊंचे स्तर के बावजूद गैर – तेल कर के मामले में भारत अभी भी टैक्स अनुपालन वाला समाज नहीं बन पाया है.\nउन्होंने कहा, वेतनभोगी वर्ग टैक्स अनुपालन वाला है. अन्य वर्गों को अभी इस बारे में अपना रिकॉर्ड सुधारने की जरूरत है. जेटली ने कहा कि ईमानदार करदाताओं को न केवल अपने हिस्से के टैक्स का भुगतान करना पड़ता है बल्कि उन्होंने कर अपवंचना करने वालों के हिस्से की भी भरपाई करनी पड़ती है.\nतेल के दाम बढ़ने से बढ़ी नाराजगी\nबता दें कि लगातार 16 दिनों तक पेट्रोल-डीजल के दाम में बढ़ोतरी से लोगों में खासा गुस्सा दिखा था. कर्नाटक चुनाव के तुरंत बाद तेल कंपनियों ने रोजाना 16 दिनों तक देशभर में तेल के दाम बढ़ाए थे. विपक्षी दलों ने इसे बडा़ मुद्दा बनाते हुए धरना प्रदर्शन भी किया था. लगातार विरोध की आवाजों के बीच पेट्रोलियम मंत्री धर्मेंद्र प्रधान की तरफ से बयान आया था कि सरकार इस पर फौरी राहत की बजाय दीर्घकालीन राहत की योजना पर काम कर रही है. लेकिन सरकार की तरफ से अब तक ऐसी किसी योजना का खुलासा नहीं किया गया है. हालांकि इस बीच तेल के दामों में बढ़ोतरी भी नहीं हुई है. उन्होंने राज्य सरकारों से अपील की थी कि वह अपने राज्यों में वैट कम करे जिससे लोगों को राहत मिल सके.


akshay kumar video daughter nitara - Movie Masala - Viral Video AajTak\nअक्षय ने किया बेट...\nअक्षय ने किया बेटी का वीडियो शेयर, कहा-गर्म‍ियों में सबको पानी पिलाएं\nनई दिल्ली, 02 मई 2017, अपडेटेड 09:13 IST\nबॉलीवुड एक्टर अक्षय कुमार सोशल मीडिया पर काफी सक्रि‍य रहते हैं. हाल ही में अक्षय ने अपनी बेटी नितारा का एक वीडियो सोशल नेटवर्किंग साइट ट्विटर पर शेयर किया है. इस वीडियो में नितारा एक बिल्ली को दूध पिलाती नजर आ रही है. वीडियो में नितारा ग्लास में रखे दूध को कुर्सी के नीचे छिपी बिल्ली के लिए कटोरी में उड़ेल देती है जिसके बाद बिल्ली आकर दूध पीना शुरू कर देती है.\nअक्षय कुमार ने ये वीडियो इंस्टाग्राम पर शेयर किया. अक्षय ने लिखा, 'संयोग से मैं आज नितारा से बिल्ली को दूध पिलाने के लिए कह रहा था. गर्मियां किसी को माफ नहीं करतीं, जो भी आपके घर आए उसे पानी ऑफर करें. मानवता सबसे पहले है.'\nहाल ही में छत्तीसगढ़ के सुकमा में नक्सलियों से मुठभेड़ में सीआरपीएफ के 25 जवान शहीद हो गए थे. इस घटना से पूरे देश में शोक और गुस्से की लहर है. शहीद हुए 25 जवानों के परिवारों की मदद के लिए कई लोग सामने आए हैं. Bharatkeveer.gov.in नाम की वेबसाइट के जरिए लोग शहीदों के परिवारों को आर्थिक मदद पहुंचा रहे हैं. ये वेबसाइट इसी महीने अभिनेता अक्षय कुमार की सलाह पर सरकार द्वारा लॉन्च की गई थी.\nनक्सली हमले में शहीद हुए एएसआई संजय कुमार के परिवार को अब तक 1 लाख 20 हजार रुपये की मदद आ चुकी है. संजय के परिवार में पत्नी और दो बेटियां हैं. वहीं हमले में शहीद हुए कॉन्सटेबल नरेश यादव को इस बेवसाइट के जरिए अब तक 85 हजार रुपये की मदद दी जा चुकी है. नरेश यादव के परिवार में पत्नी, दो बेटे और एक बेटी है. एएसआई रामेश्वर लाल के परिवार को अब तक 76 हजार, हेड कॉन्स्टेबल बन्ना राम के परिवार को 65 हजार तो कॉन्स्टेबल कृष्ण कुमार पांडे के परिवार वालों को 78 हजार रुपये की मदद की जा चुकी है.\nबता दें कि अभिनेता अक्षय कुमार ने देश की सीमाओं की रक्षा कर रहे और आतंकवादियों से लोहा लेने के दौरान शहीद हो रहे जवानों को आर्थिक मदद पहुंचाने के लिए केंद्र सरकार की मदद से एक एप्लीकेशन कम वेबसाइट तैयार की थी. 'भारत के वीर' नाम के इस वेबपोर्टल और मोबाइल ऐप के जरिये कोई भी व्यक्ति शहीद जवानों के परिजनों को ऑनलाइन दान भेज सकता है. इसके जरिये 15 लाख रुपये तक दान दिया जा सकता है.\nअक्षय कुमार का बड़ा कदम, स्टंटमैन के लिए लाए इंश्योरेंस पॉलिसी\nसीधे-साधे अक्षय ले रहे खान गैंग से टक्कर,5मंत्रों से मिली सफलता


भारतीय खेलों के लिए बड़ी चेतावनी है एरिक्सन की धड़कनों का रुकना\n“उसको दिल का दौरा पड़ा और वह चला गया था। हमने उसके उस दिल को फिर से धड़काया जिसने काम करना बंद कर दिया था”, यूरो कप 2020 में डेनमार्क और फिनलैंड के बीच खेले गए मैच में डेनमार्क के क्रिस एरिक्सन का इलाज करने वाले टीम डॉक्टर मोर्टेन बोएसेन ने एरिक्सन के होश में आने के बाद यह प्रतिक्रिया व्यक्त की। उन्होंने यह भी कहा कि एरिक्सन लगभग चला गया था और काफी दूर से हम उसे वापस खींच लाने में कामयाब रहे।\nमंजे हुए मिडफील्डर एरिक्सन इटली के इंटर मिलान क्लब के लिए खेलते हैं। मिलान और डेनमार्क के टीम डॉक्टरों का कहना है कि उनके खिलाड़ी को कोरोना की कोई शिकायत नहीं थी और मैदान पर उतरने तक भी भी वह सामान्य और फिट खिलाड़ी की तरह व्यवहार कर रहे थे।\nलेकिन उनके दिल के दौरे ने दुनियाभर के खिलाड़ियों के दिल जोर से धड़का दिए हैं। खासकर, उन देशों के खिलाड़ी डरे सहमे हैं जिन्हें कोविड 19 ने अपनी चपेट में लिया है और जिन देशों या क्लबों में चिकिस्ता व्यवस्था को गंभीरता से नहीं लिया जाता, जिनमें हमारा भारत महान सबसे आगे है।\nजिन खिलाड़ियों, कोचों, खेल आयोजकों, खेल पत्रकारों और खेल प्रेमियों ने भारतीय खेल आयोजनों को करीब से देखा है और खिलाड़ियों को चोटें खाते देखा है, वे जानते हैं कि हमारे खेल आयोजन स्थलों और स्टेडियमों में चोट लगने पर खिलाड़ी को कैसी चिकित्सा व्यवस्था से गुजरना पड़ता है। उसे कैसे जानवरों की तरह ट्रीट किया जाता है।\nयह न भूलें कि कोविड 19 की सबसे ज्यादा मार सहने वाले और अपने लाखों देशवासियों को खोने वाले भारत के खिलाड़ियों को आने वाले दिनों में और भी कई गंभीर बीमारियों का सामना करना पड़ सकता है।\nकोरोना ने भारत के चिकित्सा तंत्र, भारतीय विज्ञान, मनोविज्ञान और चिकित्सा पद्ति को फेल साबित कर दिया है। ज़ाहिर है खिलाड़ियों को कदम कदम पर अच्छे और जीवन बचाने वाले डॉक्टरों की जरूरत पड़ेगी। लेकिन देश में हालात बहुत खराब हैं। बेचारे डॉक्टर खुद जानें गंवा रहे हैं।\nशुरुआत राष्ट्रीय स्कूली खेलों से करते हैं , जिनमें भाग लेने वाले हजारों खिलाड़ियों के लिए कभी कभार ही कोई डॉक्टर आन ड्यूटी होता है। गंभीर चोट लगने की स्थिति में यदि खिलाड़ी को हस्पताल ले जाना पड़े तो एम्बुलेंस उपलब्ध नहीं होगी।\nचोटिल खिलाड़ी जब तक हस्पताल पहुंचता है,उसका बहुत खून बह चुका होता है। अक्सर देखने में आया है कि देश के जिस किसी राज्य में स्कूली खेलों का आयोजन होता है, दर्जनों खिलाड़ी बीमार होते हैं, चोटें खाते हैं और आयोजकों के नाकारापन के कारण बीमारी साथ ले जाते हैं।\nइंटर कॉलेज और इंटर यूनिवरसिटी आयोजनों में मार काट और खून खराबा आम है। हाकियाँ, क्रिकेट और बेसबॉल के बैटऔर चाकू-छुरे चलाए बिना कोई भी आयोजन सम्पन्न नहीं होता। एसजीएफआई की तरह कॉलेज खेलों के आयोजक भी डॉक्टर या मेडिकल किट की जरूरत महसूस नहीं करते। लेकिन दवा दारू की आड़ में मोटे मोटे बिल जरूर बनाए और पास किए जाते हैं।\nहो सकता है कि आईपीएल, आईएसएल जैसे बड़े आयोजनों में खिलाड़ियों के तत्काल उपचार की व्यवस्था रहती हो लेकिन राष्ट्रीय स्तर के बड़े बड़े आयोजनों में ऐसी व्यवस्था शायद ही देखने को मिले। यह हाल तब है जबकि देश गांव, शहर का कोई भी आयोजन बिना खून खराबे के शायद ही सम्पन्न होता हो।\nएरिक्सन प्रकरण से सबसे पहला सबक भारतीय खेलों को सीखने की जरूरत है। कारण, खेलों के नाम पर यहां जंगल राज चलता है। महामारी के सबसे ज्यादा शिकार अपने देश में हैं। ऊपर से गंदी राजनीति खिलाड़ियों को और ज्यादा बीमार करेगी। वक्त रहते संभल जाएं। यहां भी थाली और ताली बजाने वाली मूर्खता काम नहीं करेगी।\nTags: Chris Ericsson Euro Cup 2020 indian science medical system of india Morten Boesen\nPrevious ….लेकिन भारतीय फुटबाल को चाहिए कम से कम बीस छेत्री!\nNext टोक्यो ओलंपिक : खोखले दावों से फजीहत न कराएं!\n1 thought on “भारतीय खेलों के लिए बड़ी चेतावनी है एरिक्सन की धड़कनों का रुकना और वापस लौटना!”\nDr. Gurdeep Singh, D.Litt. President, Premier Academy of Sports Science and Physucal Education(India). says:\nThis is an eye-opener analysis of modern sports by Shri Rajender Sajwan for Indian Sports Management, helping preparearoad-map for promotingaculture of sporting excellence, based on scientific support and professional approach, followed by international competitive exposure, before meaningful participation in global events-Olympic Games and World Championships etc.


रक्षाबंधन का त्यौहार क्यों मनाया जाता हैं - HTIPS\nरक्षाबंधन का त्यौहार क्यों मनाया जाता हैं\nरक्षाबंधन का त्यौहार हिन्दू और जैन धर्म के लोग प्रतिवर्ष श्रावण मास की पूर्णिमा को मानते हैं।\nरक्षाबंधन का त्यौहार मानते तो सभी लोग हैं लेकिन क्या आपके दिमाक में यह विचार आया की रक्षाबंधन मनाने के पीछे क्या मान्यता हैं।\nतो आज के इस आर्टिकल में जान लेते हैं कि क्यों मनाया जाता हैं रक्षाबंधन का पावन त्यौहार चलिए पढ़ना शुरू करते हैं।\n2022 में रक्षाबंधन कब है\nरक्षा बंधन का त्यौहार क्यों मानते हैं\n1. कृष्ण और द्रौपदी की कहानी\n2. संतोषी माँ की कहानी\n3. यम और यमुना की कहानी\n4. रानी कर्णावती और सम्राट हुमायूँ की कहानी\n5. सम्राट एलेग्जेंडर और सम्राट पुरु\nरक्षाबंधन का त्यौहार श्रावण मास की पूर्णिमा के दिन मनाया जाता हैं। यह त्यौहार श्रावण मास में मनाया जाता हैं इसलिए इसे श्रावणी, सावनी या सलूनो आदि नामों से जाना जाता हैं।\nरक्षाबंधन के त्यौहार में राखी या रक्षासूत्र का सबसे अधिक महत्व हैं। फिर चाहे राखी कच्चे सूत्र जैसे सस्ती वस्तु की हो या फिर रंगीन कलावे, रेशमी धागे, तथा चाँदी या सोने जैसी मंहगी धातु की हो।\nरक्षाबंधन भाई बहन के पवित्र रिश्ते का त्यौहार होता हैं। “रक्षा” का मतलब “सुरक्षा” और “बंधन” का मतलब “बाध्य” होता हैं।\n2022 में रक्षाबंधन का त्यौहार श्रावण मास की पूर्णिमा को 11 अगस्त दिन गुरूवार को मनाया जाएगा।\nरक्षाबंधन के दिन लड़कियां एवं महिलाएं प्रातः स्नान करके नए कपड़ें पहनती हैं उसके बाद पूजा की थाली सजाती हैं।\nथाली में राखी के साथ रोली या हल्दी, चावल, दीपक, मिठाई और कुछ पैसे रखती हैं।\nलड़के और पुरुष तैयार होकर टीका करवाने के लिये पूजा या किसी अन्य स्थान पर बैठते हैं।\nसबसे पहले अभीष्ट देवता की पूजा की जाती है उसके बाद रोली या हल्दी से भाई का टीका करके चावल का टीके पर लगाया जाता है।\nभाइयों के सिर पर रुमाल उड़ाया है बहिनें अपने भाइयों की आरती उतारी है और दाहिनी कलाई पर राखी बाँधी जाती है और पैसों से न्यौछावर करके उन्हें गरीबों में बाँट दिया जाता है।\nभारत के अनेक प्रान्तों में भाई के कान के ऊपर भोजली या भुजरियाँ लगाने की प्रथा भी है।\nभाई अपनी बहन को नेग के तौर पर उपहार या पैसे देता है। इस प्रकार रक्षाबन्धन के अनुष्ठान को पूरा करने के बाद ही भोजन किया जाता है।\nप्रत्येक त्यौहार की तरह उपहारों और खाने-पीने के विशेष पकवानों का महत्त्व रक्षाबन्धन में भी होता है।\nपुरोहित तथा आचार्य सुबह-सुबह यजमानों के घर पहुँचकर उन्हें राखी बाँधते हैं और बदले में धन, वस्त्र और भोजन आदि प्राप्त करते हैं।\nयह पर्व भारतीय समाज में इतनी व्यापकता और गहराई से समाया हुआ है कि इसका सामाजिक महत्त्व तो है। साथ ही इस त्यौहार का महत्व धर्म, पुराण, इतिहास, साहित्य और फिल्मों में भी दिखाई देता हैं।\nरक्षाबंधन का त्यौहार भाई-बहन के अटूट प्रेम को दर्शाता हैं बहिन अपने भाई के दाएं हाथ पर राखी बांधकर एवं माथे पर तिलक करके उनकी दीर्घ आयु की कामना करती हैं और भाई अपनी बहिन से जिंदगी भर उनकी रक्षा करने का वादा करता हैं।\nमाना जाता हैं कि राखी के रंगबिरंगे धागे भाई बहन के प्यार के बंधन को मजबूत करते हैं। रक्षाबंधन का यह पावन त्यौहार भाई-बहन के प्यार को आदर सम्मान देता हैं।\nरक्षाबंधन का त्यौहार सगे भाई-बहन ही नहीं बल्कि लड़कियां अपने ब्राह्मणों, गुरुओं, पड़ोसियों, सगे संबंधी भाइयों एवं परिवार की लड़कियों द्वारा सम्मानित सम्बन्धियो जैसे पुत्री अपने पिता या दादा को बाधती हैं।\nसार्वजनिक रूप से कभी कभी अपने स्कूल के टीचर्स, क्लासमेट, किसी नेता या प्रतिष्ठित व्यक्ति को भी राखी बांधी जाती हैं।\nपौराणिक मान्यताओं के अनुसार, राखी का त्यौहार कब से आरम्भ हुआ यह कोई नहीं जानता लेकिन भविष्य पुराण में वर्णन मिलता हैं कि जब देवता और दानव का युद्ध शुरू हुआ तो दानव देवता पर हावी होने लगें।\nदेवता इन्द्र घबरा गए और बृहस्पति के पास गए और अपनी समस्या बृहस्पति को बताई वहां बैठी इन्द्र की पत्नी इंद्राणी सब सुन रही थी। उन्होंने रेशम का धागा मन्त्रों की शक्ति से पवित्र करके अपने पति के हाथ पर बाँध दिया।\nसंयोग से उस दिन श्रावण मास की पूर्णिमा थी। लोगों का विश्वास है कि इन्द्र इस लड़ाई में इसी धागे की मन्त्र शक्ति से ही विजयी हुए थे।\nउसी दिन से श्रावण पूर्णिमा के दिन धागा बाँधने की प्रथा चली आ रही है। यह धागा धन, शक्ति, हर्ष और विजय देने में पूरी तरह समर्थ माना जाता है।\nवामनावतार नामक कथा के अनुसार, स्कन्ध पुराण, पद्मपुराण और श्रीमद्भागवत में वामनावतार नामक कथा में रक्षाबन्धन का प्रसंग मिलता है।\nकथा इस प्रकार है कि एक दानवेन्द्र नामक राजा बलि थे उन्होंने 100 यज्ञ पूर्ण कर स्वर्ग का राज्य छीनने का प्रयत्न किया तो इन्द्र आदि देवताओं ने भगवान विष्णु से प्रार्थना की।\nतब भगवान विष्णु वामन अवतार लेकर ब्राह्मण का वेष धारण कर राजा बलि से भिक्षा माँगने पहुँचे। राजा बलि को गुरुदेव ने मना किया लेकिन राजा बलि नहीं माने और राजा बलि ने तीन पग भूमि दान कर दी।\nभगवान वामन ने एक पग में सारा आकाश दूसरे पग में पाताल और तीसरे पग में धरती नापकर राजा बलि को रसातल में भेज दिया।\nइस प्रकार भगवान विष्णु द्वारा बलि राजा के अभिमान को चकनाचूर कर देने के कारण यह त्यौहार बलेव नाम से भी प्रसिद्ध है।\nमान्यता हैं कि एक बार बलि रसातल में चला गया तब बलि ने रात दिन भगवान विष्णु की तपस्या की और अपनी भक्ति के बल से भगवान को रात-दिन अपने सामने रहने का वचन ले लिया। और भगवान रात दिन बलि के साथ रहने लगे।\nभगवान के घर न लौटने से परेशान लक्ष्मी जी को नारद जी ने एक उपाय बताया। उस उपाय का पालन करते हुए लक्ष्मी जी ने राजा बलि के पास जाकर उसे रक्षा सूत्र बांधकर अपना भाई बनाया। अपने पति भगवान विष्णु को अपने साथ ले आयीं। उस दिन श्रावण मास की पूर्णिमा कि तिथि थी।\nजरुर पढ़िए : रक्षाबंधन पर निबंध\nरक्षाबंधन का त्यौहार भारत में धूमधाम से बनाया जाता हैं यह त्यौहार हर एक व्यक्ति चाहे हो गरीब हो या अमीर सभी सेलिब्रेट करते हैं।\nसभी त्यौहारों के पीछे एक इतिहास होता हैं रक्षाबंधन पर्व के पीछे भी इतिहास की कुछ कथाएं और कहानियां हैं जो काफी लोकप्रिय हैं।\nचलिए रक्षाबंधन से संबंधित ऐतिहासिक कहानियों को पढ़ते हैं।\nइतिहास मे कृष्ण और द्रौपदी की कहानी प्रसिद्ध है, जिसमे युद्ध के समय श्री कृष्ण की उंगली घायल हो गई जिससे श्री कृष्ण की घायल उंगली पर द्रौपदी ने अपनी साड़ी मे से एक टुकड़ा फाड़ कर श्रीकृष्ण के हाथ पर बाँध दिया था।\nइस उपकार के बदले श्री कृष्ण ने द्रौपदी को किसी भी संकट मे द्रौपदी की सहायता करने का वचन दिया था।\nभगवान गणेश के दो पुत्र शुभ और लाभ इस बात पर परेशान थे कि उनकी कोई बहन नहीं थी इसलिए उन्होंने अपने पिता गणेश जी से बहन लाने की जिद की।\nमहार्षि नारद जी के कहने पर गणेश जी ने अपनी शक्ति से संतोषी माता को उत्पन्न किया तब संतोषी ने अपने दोनों भाई शुभ लाभ को राखी बांधी थी संयोगवश उस समय श्रावण मास की पूर्णिमा का दिन था।\nपौराणिक कथा के अनुसार मृत्यु के देवता यम लगभग 12 वर्षों तक अपनी बहन यमुना के पास नहीं गए इसलिए यमुना कॉफी दुःखी थीं।\nगंगा जी ने यम को परामर्श दिया कि यमुना काफी दुःखी हैं आपको अपनी बहन से मिलने जाना चाहिए तब यम ने बहन से मिलने का निश्चय किया।\nयम अपनी बहन के पास गए तो यमुना अपने भाई को देखकर बहुत खुश हुई यमुना ने अपने भाई का बहुत ख्याल रखा जिससे प्रश्नन होंगे यम ने अपनी बहन यमुना से कहाँ बताओ तुम्हें क्या चाहिए।\nयमुना ने कहाँ भैया मुझे आप से बार बार मिलना हैं कम से कम साल में एक बार तो हम मिल ही सकते हैं यह सुनकर यम ने उनकी इच्छा पूर्ण की और यमुना हमेशा के लिए अमर हो गई।\nरानी कर्णावती और सम्राट हुमायूँ की कहानी उस समय की हैं जब राजपूतों को मुसलमान राजाओं के साथ अपना राज्य बचाने के लिए युद्ध करना पड़ रहा था।\nचितोर की रानी कर्मावती थी जो एक विधवा रानी थी कर्मावती के राज्य पर गुजरात के सुल्तान बहादुर साह ने हमला कर दिया।\nरानी कर्मावती अपने राज्य को बचा सकने में असमर्थ होने लगी जिसपर उन्होंने अपनी रक्षा करने के लिए एक राखी सम्राट हुमायूँ को भेजी।\nहुमायूँ ने अपनी बहन की रक्षा करने करने के लिए अपनी एक सेना की टुकड़ी चित्तोर भेज दी जिससे बहादुर साह को पीछे हटना पड़ा और रानी कर्णावती युद्ध जीत गई।\nयह इतिहास की सबसे पुरानी 300 BC की कहानी हैं उस समय एलेग्जेंडर भारत जीतने के लिए अपनी पूरी सेना के साथ भारत आया था।\nउस समय भारत में सम्राट पुरु का राज्य था और सम्राट पुरु काफी प्रसिद्ध था एलेग्जेंडर कभी किसी से नहीं हारा लेकिन सम्राट पुरु की सेना ने उसे पीछे कर दिया।\nजब एलेग्जेंडर की पत्नि को रक्षाबंधन के त्यौहार के बारे में पता चला तो उन्होंने पुरु के लिए रखी भेजी जिससे वो एलेग्जेंडर को जान से ना मारे इसलिए सम्राट पुरु ने बहन का कहना मानते हुए एलेग्जेंडर पर हमला नहीं किया।\nनवरात्रि क्यों मनाई जाती हैं\nगूडी पड़वा क्यों मनाया जाता हैं\nइस पेज पर आपने रक्षाबंधन के त्यौहार की समस्त जानकारी पढ़ी, उम्मीद हैं आपको यह जानकारी पसंद आयी होगीं।\nयदि आपको रक्षाबंधन की यह पोस्ट पसंद आयी हो तो इसे अपने परिजनों के साथ शेयर कीजिए।


फ़िल्म उद्योग के ख़िलाफ़ बड़ी साजिश? | Aajkal Rajasthan\nHome News फ़िल्म उद्योग के ख़िलाफ़ बड़ी साजिश?\nनारकोटिक्स कंट्रोल ब्यूरो ने बॉलीवुड की कई हस्तियों को समन भेजा था और पूछताछ जारी है. शनिवार 26 सितंबर को एनसीबी ने एक्ट्रेस दीपिका पादुकोण से करीब6घंटे पूछताछ की और इस दौरान अभिनेत्री ने मैनेजर के साथ हुई चैट को स्वीकार किया.\nदीपिका पादुकोण वह कौन-सा राज उगल देगी जो नारकोटिक्स कंट्रोल ब्यूरो यानी एनसीबी को नहीं पता? ममता कुलकर्णी ने 30 साल पहले जो बताया था उससे अलग क्या खुलासा होगा? संजय दत्त ने 1993 में9साल तक ड्रग्स में डूबे रहने की जो बात कबूली थी क्या उससे भी बड़ी बात सामने आएगी? बीजेपी के कद्दावर नेता रहे प्रमोद महाजन के पुत्र राहुल महाजन 14 साल पहले जो कुछ बता चुके हैं उससे बढ़कर कोई खुलासा होने जा रहा है?\nबता दें कि अभिनेत्री दीपिका पादुकोण और उनकी मैनेजर करिश्मा प्रकाश की व्हाट्सएप चैट सामने आई थी, जिसके आधार पर एनसीबी ने अभिनेत्री को समन भेजा था. इसके साथ ही एनसीबी ने अभिनेत्री रकुल प्रीत सिंह, सारा अली खान, श्रद्धा कपूर और डिजाइनर सिमोन खंबाटा को भी तलब किया था. सारा अली खान और श्रद्धा कपूर से एनसीबी पूछताछ की जा रही है.\nजाँच में जो खुलासे हो रहे है उन सभी में सुशांत सिंह राजपूत के भी ड्रग्स लेने की बात सामने आ रही है. इसके साथ ही करण जौहर की कंपनी धर्मा प्रोडक्शन के कार्यकारी निर्माता क्षितिज प्रसाद को भी एनसीबी ने गिरफ़्तार कर लिया है. ऐसा नहीं है कि पहली बार फ़िल्म इंडस्ट्री की हस्तियों के ड्रग्स लेने की बातें सामने आ रही हैं. सुशांत सिंह राजपूत की हत्या या आत्महत्या की गुत्थी अब तक नहीं सुलझ पाई है. इस केस को सीबीआई को सौंपा गया था, लेकिन इसमें जाँच और पूछताछ सिर्फ एनसीबी ही कर रही है.\nसीबीआई अब तक इस केस में कुछ भी ठोस नहीं तलाश पाई. इस वजह से सुशांत सिंह राजपूत के परिवार में ख़ासी नाराज़गी भी है. गुरुवार को सुशांत सिंह के परिवार के वकील विकास सिंह ने कहा, परिवार को कुछ दिनों से ये अहसास हो रहा है कि इस जाँच को ग़लत दिशा में ले जाया जा रहा है. इस तरह के मामलों में ज़्यादातर सीबीआई बयान जारी करती है. लेकिन इस मामले में आज तक एक भी प्रेस स्टेटमेंट उसकी तरफ़ से नहीं आया है. यह एक गंभीर बात है. उन्होंने क्या पाया है क्या नहीं पाया है कम से कम इसका तो ख़ुलासा करें.\nवकील विकास सिंह ने आरोप लगाते हुए कहा कि इस मामले में देरी की जा रही है. ड्रग से जुड़े मामलों में फ़िल्म इडस्ट्री के लोगों का नाम आने को लेकर उन्होंने कहा कि जाँच एजेंसिया मुंबई पुलिस की तरह ही सितारों की परेड करवा रही हैं. उन्होंने आगे कहा. सुशांत सिंह राजपूत की आत्महत्या को हत्या में बदलने का फ़ैसला लेने में सीबीआई की देरी से निराश हूँ. एम्स टीम का हिस्सा रहे डॉक्टर ने मुझे बहुत पहले ही बता दिया था कि मेरे द्वारा भेजी गई तसवीरें बताती हैं कि इसकी मौत गला घोंटने से हुई, आत्महत्या से नहीं.\nकिसी और दिशा में चल रही जाँच कहीं और जा चुकी है, इस तरह से बॉलीवुड भी दो खेमों में बँट चुका है. एनसीबी द्वारा कई बड़ी हस्तियों को समन भेजा जा चुका है और कई लोगों से लगातार पूछताछ भी की जा रही है. इस पूरे मामले में शिवसेना नेता संजय राउत ने अपनी प्रतिक्रिया दी और कहा- एनसीबी का काम देश के बाहर से आने वाले ड्रग के बड़े-बड़े कनसाइनमेंट को पकड़ना और उसकी जड़ तक पहुँचकर उसे ख़त्म करना है. लेकिन अभी एनसीबी क्या कर रही है? इंडस्ट्री को ख़त्म करने की साजिश जारी है.\nउन्होंने आगे कहा, अभी एनसीबी एक-एक आदमी को पकड़कर पूछताछ कर रही है, ऐसा लगता है कि बॉलीवुड में आजकल कोई फ़िल्म नहीं बन रही है, कोई संगीत नहीं तैयार हो रहा, कोई स्क्रिप्ट नहीं लिखी जा रही, सब सिर्फ ड्रग्स ले रहे हैं. इस तरह से इंडस्ट्री को बदनाम करने और उसे ख़त्म करने की कोशिश हो रही है. संजय राउत ने सुशांत सिंह केस पर भी सवाल उठाये और कहा, सुशांत केस में सीबीआई के हाथ कुछ नहीं लगा, इसलिए एनसीबी से जांच शुरू करा दी गई.\nसुशांत के मामले में जाँच कहाँ तक पहुंची है यह भी मालूम होना चाहिए. सुशांस सिंह राजपूत केस के चलते एनसीबी ड्रग्स मामले की जाँच कर रही है और इस कारण कई पुराने वीडियो भी सोशल मीडिया पर वायरल हो रहे हैं. इसके साथ ही फ़िल्म निर्माता करण जौहर के घर हुई साल 2019 में पार्टी का भी वीडियो वायरल हो रहा था. इसमें कई बॉलीवुड हस्तियाँ मौजूद थीं. ऐसा कहा जा रहा था कि इस पार्टी में ड्रग्स का सेवन किया गया था.\nइस मामले में करण जौहर ने अब अपनी चुप्पी तोड़ी है और कहा- कुछ समाचार चैनलों, प्रिंट और इलेक्ट्रॉनिक्स मीडिया और सोशल मीडिया प्लेटफार्म पर यह ग़लत ख़बर चलाई जा रही है कि क्षितिज प्रसाद और अनुभव चोपड़ा मेरे सहयोगी हैं. मैं एक बात साफ कर देना चाहता हूं कि मैं इन व्यक्तियों को व्यक्तिगत रूप से नहीं जानता हूं और इन दोनों में से कोई भी मेरा सहायक या क़रीबी सहयोगी नहीं है.\nअनुभव चोपड़ा कंपनी धर्मा प्रोडक्शंस में कर्मचारी नहीं थे, हालांकि उन्होंने 2011 और 2013 के बीच स्वतंत्र रूप से कंपनी के साथ दो प्रोजेक्ट पर काम किया था. करण ने कहा कि क्षितिज रवि प्रसाद नवंबर 2019 में धर्मा प्रोडक्शंस से जुड़ी कंपनी धर्मा इन्टरटेनमेंट से जुड़े थे, जो एक प्रोजेक्ट के लिए कांट्रैक्ट बेसिस पर एक्जीक्यूटिव प्रोड्यूसर्स में से एक थे. न तो मैं और न ही धर्मा प्रोडक्शंस इसके लिए ज़िम्मेदार है कि लोग अपने निजी जीवन में क्या करते हैं. ये आरोप धर्मा प्रोडक्शंस से संबंधित नहीं हैं.\nकरण ने पिछले साल जुलाई में अपने घर पर हुई पार्टी में ड्रग्स के सेवन की ख़बरों का खंडन किया और कहा- 28 जुलाई 2019 को अपने घर पर जो पार्टी दी थी, उसमें ड्रग्स का सेवन नहीं किया गया था. मैंने 2019 में ही यह स्पष्ट कर दिया था कि ये आरोप फ़र्जी हैं. अब दोबारा चलाए जा रहे इस अभियान को देखते हुए मैं फिर से यह कहता हूँ कि ये आरोप निराधार और झूठे हैं. उस पार्टी में किसी भी ड्रग्स का सेवन नहीं किया गया था.\nकरण जौहर द्वारा मीडिया रिपोर्ट्स को ग़लत बताये जाने के बाद उनका कई लोगों ने समर्थन किया. इसके साथ ही लेखक व गीतकार जावेद अख़्तर ने मीडिया पर तंज कसते हुए कहा, अगर करण जौहर ने अपनी पार्टी में कुछ किसानों को भी बुला लिया होता तो हमारे टीवी चैनल्स के लिए जिंदगी आसान हो जाती। उन्हें किसानों के प्रदर्शन और करण की पार्टी में से एक को चुनना नहीं पड़ता. ऐसा लगता है कि करण की पार्टी हमारे चैनल्स की दूसरी सबसे फेवरेट ‘पार्टी’ है.\nबता दें कि 14 जून को सुशांत सिंह राजपूत अपने घर में फंदे से लटके हुए पाये गये थे. इसके बाद इस केस की जाँच तब शुरू हुई थी जब दिवंगत एक्टर के परिवार ने एक्ट्रेस रिया चक्रवर्ती पर सुशांत को आत्महत्या के लिए उकसाने व उनके खाते से पैसे निकालने का आरोप लगाते हुए मामला दर्ज कराया था. सीबीआई और ईडी इस केस में जाँच कर रहे थे.\nरिया चक्रवर्ती के मोबाइल से एक पुरानी वॉट्सऐप चैट सामने आई, जिसके बाद यह दावा किया गया था कि रिया से लेकर सैमुअल मिरांडा और बाक़ी लोग सुशांत के लिए ड्रग्स खरीदते थे. इसके बाद से इस केस में एनसीबी अपनी जाँच कर रही है और रिया चक्रवर्ती उनके भाई शौभिक चक्रवर्ती और सैमुअल मिरांडा अब तक जेल में ही है.\nThe post फ़िल्म उद्योग के ख़िलाफ़ बड़ी साजिश? appeared first on THOUGHT OF NATION.


भूलाभाई देसाई – Utkarsh Mail\n(13 अक्टूबर, 1877 से6मई, 1946)\nभूलाभाई देसाई का जन्म 13 अक्टूबर, 1877 को गुजरात के वलसाड़ शहर में हुआ था। आरम्भ में उनके मामा ने ही उन्हें पढ़ाया। उसके बाद उन्होंने वलसाड़ के अवाबाई स्कूल और फिर बॉम्बे के भरदा हाई स्कूल से शिक्षा ग्रहण की। सन् 1895 में उन्होंने भरदा हाई स्कूल से ही दसवीं की परीक्षा उत्तीर्ण की। इस परीक्षा में वे अपने स्कूल में प्रथम स्थान पर रहे। जब वे स्कूल में थे तब उनका विवाह इच्छाबेन से करा दिया गया। उनकी पत्नी ने एक पुत्र धीरुभाई को जन्म दिया पर सन् 1923 में कैंसर से इच्छाबेन की मृत्यु हो गयी। इसके पश्चात उन्होंने बॉम्बे के एल्फिन्सटन कॉलेज में दाखिला लिया जहाँ से उन्होंने उच्च अंकों के साथ अंग्रेजी साहित्य और इतिहास में स्नातक किया। इतिहास और राजनीतिक अर्थव्यवस्था विषयों में प्रथम आने पर उन्हें वर्ड्सवर्थ पुरस्कार और एक छात्रवृत्ति प्राप्त हुई। इसके पश्चात भूलाभाई ने अंग्रेजी साहित्य विषय में स्नातकोत्तर किया। स्नातकोत्तर के बाद उन्हें गुजरात कॉलेज में अंग्रेजी और इतिहास का प्रोफेसर नियुक्त किया गया। अध्यापन के दौरान उन्होंने कानून की पढ़ाई की और बॉम्बे उच्च न्यायालय में वकालत के लिए पंजीकरण कराया और धीरे-धीरे वे बॉम्बे और फिर बाद में देश के अग्रणी विधिवेत्ताओं में गिने जाने लगे।\nस्वाधीनता कर्मी और गाँधी जी के सहयोगी :-\nभूलाभाई देसाई एक प्रसिद्ध स्वाधीनता कर्मी, अपने समय के जाने-माने अधिवक्ता और गाँधी जी के महत्वपूर्ण सहयोगी थे। उन्होंने आजाद हिंद फौज के सैनिकों शाहनवाज खान, गुरबख्श सिंह ढिल्लन तथा प्रेम कुमार सहगल पर लगे राजद्रोह के मुकदमे में उनका पक्ष समर्थन बहुत कुशलता से किया, जिससे उनकी कीर्ति सम्पूर्ण देश में फैल गई। उन्हें देसाई-लियाकत संधि के लिए भी जाना जाता है, जो मुस्लिम लीग के नेता लियाकत अली खान और भूलाभाई देसाई के मध्य गुप्त रूप से हुई थी। ऐसा माना जाता है कि आधिकारिक तौर पर न तो कांग्रेस और न ही मुस्लिम लीग ने इन दोनों को इस संधि की स्वीकृति प्रदान की थी और जब इस गुप्त संधि की बात बाहर आई तब कांग्रेस के अन्दर उनकी बहुत आलोचना हुई और मुस्लिम लीग ने भी इस बात की खिल्ली उड़ाई।\nएनी बेसेंट के ‘आल इंडिया होम रूल लीग’ के साथ जुड़ने के बाद उनका राजनीतिक जीवन प्रारंभ हुआ। वे ब्रिटिश प्रभाव वाले ‘इंडियन लिबरल पार्टी’ से भी जुड़े थे पर ‘साइमन कमीशन’ के मुद्दे पर सन् 1928 में उसे छोड़ दिया। साइमन कमीशन का गठन भारत में सैंवधानिक सुधार सुझाने के लिए किया गया था पर इसके सभी सदस्य यूरोपिय थे जिसके फलस्वरूप पूरे देश में इसका घोर विरोध हुआ। सन् 1928 के बारडोली सत्याग्रह के बाद ब्रिटिश सरकार के जांच दल के समक्ष किसानों का पक्ष रखने के दौरान वे कांग्रेस पार्टी के संपर्क में आये। भूलाभाई ने बड़ी बुद्धिमत्ता के साथ किसानों का पक्ष रखा और आन्दोलन के सफलता में महत्वपूर्ण भूमिका निभाई। सन् 1930 में वे औपचारिक तौर पर कांग्रेस पार्टी में शामिल हो गए। विदेशी वस्तुओं का बहिष्कार उन्हें एक प्रभावशाली माध्यम लगता था, इसलिए उन्होंने ‘स्वदेशी सभा’ का गठन किया और लगभग अस्सी मिल मालिकों को विदेशी माल नहीं खरीदने के लिए राजी भी कर लिया। सरकार ने उनके संगठन को अवैध घोषित कर सन् 1932 में उन्हें गिरफ्तार कर लिया। खराब स्वास्थ्य के कारण उन्हें जेल से रिहा कर दिया गया और वे इलाज के लिए यूरोप चले गए।\nजब कांग्रेस कार्य समिति का पुनर्गठन हुआ तब सरदार पटेल के कहने पर उन्हें समिति में शामिल किया गया। सन् 1934 में वे गुजरात से केंद्रीय विधान सभा के लिए चुने गए। विधानसभा में उन्होंने कांग्रेस सदस्यों का नेतृत्व किया। द्वितीय विश्व युद्ध में भारत को शामिल किये जाने के मुद्दे पर पूरे देश में इसका विरोध हुआ और भूलाभाई देसाई ने भी विधान सभा में इसका विरोध किया। गाँधी जी द्वारा प्रारंभ किये गए सत्याग्रह आन्दोलन में भाग लेने के लिए सरकार ने उन्हें गिरफ्तार कर पुणे के येरवदा जेल भेज दिया। जेल में उनका स्वास्थ्य बिगड़ गया जिसके स्वरुप उन्हें रिहा कर दिया गया। ख़राब स्वास्थ्य के कारण ही वे ‘भारत छोड़ो’ आन्दोलन में भाग नहीं ले पाए।\nदेसाई-लियाकत पैक्ट :-\nभारत छोड़ो आन्दोलन के समय कांग्रेस कार्य समिति के सभी नेताओं को गिरफ्तार कर लिया गया था। सन् 1942 और 1945 के मध्य भूलाभाई देसाई जेल न जाने वाले चंद कांग्रेस नेताओं में शामिल थे। अंग्रेज सरकार पर राजनैतिक बंदियों की रिहाई के लिए दबाव बनाने के साथ-साथ भूलाभाई मुस्लिम लीग के दूसरे सबसे बड़े नेता लियाकत अली खान से समझौते के लिए गुप्त वार्त्ता कर रहे थे। ऐसा माना जाता है कि दोनों नेताओं ने ये वार्त्ता गुप्त रखी थी और इसकी खबर दोनों ही पार्टियों के दूसरे नेताओं को नहीं थी। जब प्रेस में इससे संबंधित खबर छपी तब दोनों ओर से प्रतिक्रियाएं आयीं और मुस्लिम लीग ने इस बात को ख़ारिज कर दिया पर कांग्रेस के अन्दर भूलाभाई देसाई की साख गिर गयी।\nआजाद हिंद फौज के सैनिकों का मुकदमा :-\nभूलाभाई देसाई ने आजाद हिंद फौज के अधिकारियों शहनवाज खान, गुरबक्श सिंह ढिल्लन तथा प्रेम कुमार सहगल पर लगे राजद्रोह के मुकदमे में उनका पक्ष समर्थन बहुत कुशलता तथा योग्यता के साथ किया। हालांकि जज ने अपने फैसले में आजीवन कारावास की सजा सुनाई पर भूलाभाई ने जिस कुशलता के साथ उनका बचाव किया उससे उनकी ख्याति पूरे देश में फ़ैल गयी। भूलाभाई देसाई 1930 और 1940 के दशक में कई बार बीमार हुए।6मई, 1946 को उनका निधन हो गया।\n1877 : 13 अक्टूबर को वलसाड़, गुजरात में जन्म।\n1895 : दसवीं की परीक्षा उत्तीर्ण की।\n1905 : बॉम्बे उच्च न्यायालय में वकालत प्रारंभ।\n1923 : उनकी पत्नी की कैंसर से मौत।\n1928 : गुजरात के बारडोली सत्याग्रह में भाग लिया।\n1930 : कांग्रेस पार्टी में शामिल हुए।\n1932 : स्वदेशी सभा के नेतृत्व के लिए गिरफ्तार किया गए।\n1934 : गुजरात से केन्द्रीय विधान सभा के लिए निर्वाचित हुए।\n1935 : भारत सरकार अधिनियम का विरोध किया।\n1940 : द्वितीय विश्व युद्ध में भारत को शामिल किये जाने पर अंग्रेजों का खुलकर विरोध किया।\n1945 : मुस्लिम लीग के लियाकत अली खान के साथ गुप्त संधि की जो देसाई-लियाकत पैक्ट के रूप में जाना जाता है।\n1945 : आई. एन. ए. के सैनिकों का बचाव किया।\n1946 : 06 मई को निधन।\nIn Special ArticleIn aazadi ka amrit mahotsav\nशेष होते वर्ष के अवशेष\nमाँ का कमाल (कविता-1)


गुजरात के विधायक जिग्नेश मेवाणी ने गुरुवार को अररिया में मोदी और अमित शाह पर हमला – NSTV\nगुजरात के विधायक जिग्नेश मेवाणी ने गुरुवार को अररिया में मोदी और अमित शाह पर हमला\nगुजरात के विधायक जिग्नेश मेवाणी ने गुरुवार को बिहार के अररिया में नागरिकता संशोधन कानून (सीएए) और राष्ट्रीय नागरिकता रजिस्टर (एनआरसी) के ख़िलाफ़ एक रैली में शामिल हुए. जिग्नेश मेवाणी ने यहां अपने भाषण में सीएए और एनआरसी को लेकर केंद्र की मोदी सरकार पर निशाना साधा. उन्होंने कहा, ‘”ये फणीश्वरनाथ रेणु की धरती है. उस रेणु की जिन्होंने अपने दौर की हालत देखकर मैला आंचल लिखा. अगर आज रेणु होते तो नरेंद्र मोदी और अमित शाह की इस फासीवादी सरकार को देखकर मैला आंचल की जगह लिखते मैली नीयत.”यह रैली पटना से क़रीब 350 किमी दूर अररिया के आज़ाद एकेडमी में आयोजित हुई. इसमें बड़ी संख्या में लोग जुटे.\nआज़ाद एकेडमी मैदान का यह इलाका मुस्लिम बहुल आबादी के बीच स्थित है. इसके आस-पास आज़ाद नगर और मीर नगर दो प्रमुख मोहल्ले हैं.आयोजकों में से एक दीपक दास ने बताया, “हम वो लोग हैं जो सीएए और एनआरसी जैसे काले क़ानून के ख़िलाफ़ सबसे पहले विरोध दर्ज कराएं. हमारे साथ पूर्व आईपीएस अफ़सर कन्नन गोपीनाथन आए. उन्होंने इस पूरे इलाक़े का दौरा किया. अलग-अलग ज़िलों में गए. पांच जनवरी से ही लोगों के साथ संवाद कर रहे हैं. लोगों को जगा रहे हैं. “हम हैं भारत” के लोग जागे हुए लोगों का एक समूह है.”\nपटना से आए सामाजिक कार्यकर्ता रुपेश कुमार ने कहा, “यहां पर जो लोग आए हैं ये वो लोग हैं जिन्होंने हाल ही में बाढ़ की तबाही झेली है. दूर-दराज के गांवों से आए हैं. इनमें बहुत से लोग ऐसे हैं जिनका सब कुछ बर्बाद हो चुका है. अब फिर से घर बसाने की जिम्मेदारी थी. खेती-बाड़ी का समय था. लेकिन सरकार के इस काले क़ानून ने सबको सड़क पर ला खड़ा किया है. लोग इस बात को समझ रहे हैं कि अगर अभी नहीं खड़े हुए तो देश खत्म हो जाएगा, संविधान खत्म हो जाएगा.”\nरुपेश आगे कहते हैं, “जिस वक़्त आधार बन रहा था उस वक्त भी विरोध हुआ था. लेकिन बाद में हम सब लोगों को मजबूर कर दिया गया बनवाने के लिए. हम झुक गए. आधार बनवा लिए. लेकिन इस बार संविधान का सवाल है. केवल पहचान का सवाल नहीं है. इस बार झुकना नहीं है.”\nइन आयोजनों की को-ऑर्डिनेशन समिति के सदस्य आशीष रंजन ने कहा, “हमारा लक्ष्य है कम से कम पांच लाख लोगों को पटना की रैली से जोड़ सकें. पूर्णिया की सभा और आज की रैली उसका आगाज़ कह सकते हैं. हर ज़िले और हर प्रखंड तक हम लोगों के बीच जाएंगे उनसे संवाद बनाएंगे और उन्हें अपने साथ जोड़ेंगे. अभी इतने विरोध पर ही सरकार को समर्थन के लिए अभियान और यात्राएं निकालनी पड़ रही हैं. स्पष्ट है सरकार हमसे डर रही है.”\nजेएनयू की छात्र नेता प्रियंका भारती रैली को संबोधित किया. उन्होंने कहा, “भारत की आवाम अब जाग चुकी है. यह विश्व को एक नया पैगाम देगी. इतिहास में दर्ज किया जाएगा कि कैसे जीवन भर चूल्हा-चौका और घर-गृहस्थी संभालने वालीं महिलाएं देश का संविधान बचाने के लिए सड़कों पर उतर आई हैं.”\nदीपक दास कहते हैं, “22 जनवरी को हमलोग यह धरना खत्म करेंगे. उस मौके पर भी एक विशाल जनसभा का आयोजन किया जाएगा. इसके बाद हम लोग गांव और ब्लॉक स्तर पर लोगों को जागरूक करने के लिए निकलेंगे. अररिया के लोगों ने संविधान बचाने के लिए जो आवाज उठाई है वह इतिहास में दर्ज होगी.”


Pune Corporation | जैन इरिगेशन कंपनी मनपा के लिए मुसीबत बनी! रद्द की गई 24\nपुणे : Pune Corporation | समय पर काम नहीं करने की वजह से मनपा के वाटर सप्‍लाई विभाग (water supply department) ने जैन इरिगेशन सिस्‍टम लिमिटेड (Jain Irrigation System Limited) और मेसर्स एसपीएमएल (SMPL infra limited) के ज्‍वाइंट वेंचर का काम मनपा ने सवा वर्ष पहले ही वापस ले लिया था. लेकिन इसे लेकर इस कंपनी के ऑर्बिट्रेशन में जाने के बाद ऑर्बिट्रेशन ने कंपनी के पक्ष्‍पक्ष में फैसला सुनाते हुए मनपा को 64 करोड़ रुपए कंपनी ( Pune Corporation) को देने का आदेश दिया है. इससे घबराए मनपा प्रशासन (PMC administration) ने फिर से कंपनी को समझाकर9करोड़ रुपए कंपनी को देकर काम फिर से शुरू करने की परमिशन दी है. इस प्रोजेक्‍ट के लिए नियुक्‍त सलाहकार कंपनी की बेवकुफी फिर से सामने आ गई है. इस कंपनी के पैसे और काम शुरू करने की परमिशन देने का प्रस्‍ताव मंगलवार को स्‍थायी समिति (PMC standing Committee) में मंजूर कर लिया गया.\n24 घंटे वाटर सप्‍लाई योजना के तहत मनपा ( Pune Corporation) ने पाइपलाइन के काम का पांच पैकेज में टेंडर जारी किया था. इनमें से चार पैकेज एल एंड टी कंपनी को जबकि चौथे नंबर की कोंढवा-वानवडी क्षेत्र का एक पैकेज जैन इरिगेशन सिस्‍टम लिमिटेड और मेसर्स एसपीएमएल ज्‍वाइंट वेंचर कंपनी को मिली थी. इस कंपनी ने काम की शुरुआत की. लेकिन करार के अनुसार काम की गति बनाए नहीं रख पाने की वजह से जुलाई 2020 में इस कंपनी से काम वापस लेने का निर्णय प्रशासन ने लिया. साथ ही अधिकांश रकम जब्‍त कर 45 लाख रुपए का दंड लगाया था. इसके खिलाफ कंपनी ऑर्बिस्‍ट्रेशन में चली गई. ऑर्बिस्‍ट्रेशन में कंपनी के पक्ष में फैसला सुनाया गया और मनपा को 64 करोड़ का दंड देने का आदेश दिया गया.\nइसके खिलाफ कोर्ट से गुहार लगाने की बजाय प्रशासन ने कंपनी के साथ समझौता कर लिया. कोरोना की वजह से बर्बाद हुआ समय, स्‍टील, सीमेंट आदि की बढ़ती कीमत के कारण प्रोजेक्‍ट में देरी तो होगी ही साथ ही खर्च भी काफी बढ़ जाएगा. इस वजह से प्रशासन ने कंपनी के साथ समझौता कर लिया. इस समझौते में दंडात्‍मक कार्रवाई, पेशगी रकम जब्‍त करने की कार्रवाई के साथ टेंडर रद्द करने की कार्रवाई को वापस लेकर काम शुरू करने की परमिशन देने का निर्णय लिया गया. साथ ही ज्‍वाइंट वेंचर से एसपीएमएल कंपनी का नाम हटाकर नया समझौता करना, समझौते की तारीख से 48 महीने में काम पूरी करने आदि पर एकमत हो गए. साथ ही अब तक हुए काम की पहली और दूसरी रनिंग बिल 5.5% ब्‍याज पर करीब9करोड़ रुपए कंपनी को अदा करने का निर्णय लिया गया. इन सभी बातों को शामिल करके तैयार किया गया प्रस्‍ताव मंगलवार को मंजूरी के लिए स्‍थायी समिति के समक्ष रखा गया था. इसे समिति द्वारा मंजूर किए जाने की जानकारी स्‍थायी समिति अध्‍यक्ष हेमंत रासने ने दी है.\nएडवाइजर ने मनपा को करोड़ों रुपए का नुकसान पहुंचाया\n24 घंटे वाटर सप्‍लाई योजना के लिए एसजीआई एडवाइजर कंपनी को नियुक्‍त किया गया था. इस कंपनी ने दो हजार करोड़ के प्रोजेक्‍ट का एस्‍टीमेट दो हजार करोड़ से बढ़कर2हजार 600 करोड़ रुपए हो गया था. टेंडर की ऊंची कीमत की वजह से यह रकम3हजार करोड़ रुपए तक पहुंच गई.\nएल एंड टी एकमात्र कंपनी को ध्‍यान में रखकर इस एडवाइजर कंपनी द्वारा काम करने का आरोप लगाते हुए तत्‍कालीन मुख्‍यमंत्री देवेंद्र फडणवीस ने फिर से टेंडर जारी करने का आदेश दिया था. इसके बाद प्रशासन ने केवल डक्‍ट का काम छोड़कर और कुछ तकनीकी बदलाव किए जाने के बाद जारी किए गए टेंडर को2हजार करोड़ के अंदर लाया था.\nपांच पैकेज में से चार पैकेज का काम एल एंड टी कंपनी को मिला जबकि एक पैकेज जैन इरिगेशन को मिला. एल एंड टी कंपनी का काम तेज गति से चलता रहा लेकिन जैन इरिगेशन का काम शुरू से ही धीमी गति से होता रहा. इस वजह से दो वर्ष में इस कंपनी से काम वापस ले लिया गया.\nइसके खिलाफ जैन इरिगेशन कंपनी के ऑर्बिट्रेशन में जाने के बाद उसके पक्ष में फैसला सुनाए जाने की वजह से टेंडर जारी करने के दौरान नियम-शर्तों में रह जाने वाली कमियों को लेकर संदेह अधिक मजबूत हुआ है.\nखास बात यह है कि इस वर्ष की शुरुआत में एस जी आई कंपनी ने भी इस प्रोजेक्‍ट का काम छोड़ने की जानकारी मनपा को दी. इस बीच जैन इरिगेशन सिस्‍टम प्राइवेट लिमिटेड व एसपीएमएल कंपनी द्वारा संयुक्‍त वेंचर की वजह से इस टेंडर प्रक्रिया में पात्र माने गए थे. लेकिन अब फिर से नये सिरे से प्रस्‍ताव को मंजूरी देकर एसपीएमएल कंपनी को किनारे कर जैन इरिगेशन की पात्रता का मुद्दा उभरकर सामने आने के संकेत है.\nCoronajain irrigation systems ltdKondhwa-WanwadiL & TL & T company punelatest news on pune corporationlatest Pune Corporationpmc administration


खरीदी हुई दुल्हन: क्या मंजू को मिल पाया अनिल का प्यार\nअनिल का मंजू को ऐसा सहारा मिला जैसे बिन सहारे की बेल पेड़ से लिपट जाती है. वह अनिल ही था जिस ने उसे समाज की तीखी नजरों से बचाया था. अनिल का यह एहसान वह ताउम्र कैसे भूल सकती थी...\nEr. Asha Sharma\n38 साल के अनिल का दिल अपने कमरे में जाते समय 25 साल के युवा सा धड़क रहा था. आने वाले लमहों की कल्पना ही उस की सांसों को बेकाबू किए दे रही थी, शरीर में झुरझुरी सी पैदा कर रही थी. आज उस की सुहागरात है. इस रात को उस ने सपनों में इतनी बार जिया है कि इस के हकीकत में बदलने को ले कर उसे विश्वास ही नहीं हो रहा.\nबेशक वह मंजू को पैसे दे कर ब्याह कर लाया है, तो क्या हुआ? है तो उस की पत्नी ही. और फिर दुनिया में ऐसी कौन सी शादी होती होगी जिस में पैसे नहीं लगते. किसी में कम तो किसी में थोड़े ज्यादा. 10 साल पहले जब छोटी बहन वंदना की शादी हुई थी तब पिताजी ने उस की ससुराल वालों को दहेज में क्या कुछ नहीं दिया था. नकदी, गहने, गाड़ी सभी कुछ तो था. तो क्या इसे किसी ने वंदना के लिए दूल्हा खरीदना कहा था. नहीं न. फिर वह क्यों मंजू को ले कर इतना सोच रहा था. कहने दो जिसे जो कहना था. मुझे तो आज रात सिर्फ अपने सपनों को हकीकत में बदलते देखना है. दुनिया का वह वर्जित फल चखना है जिसे खा कर इंसान बौरा जाता है. मन में फूटते लड्डुओं का स्वाद लेते हुए अनिल ने सुहागरात के लिए सजाए हुए अपने कमरे में प्रवेश किया.\nअब तक उस ने जो फिल्मों और टीवी सीरियल्स में देखा था उस के ठीक विपरीत मंजू बड़े आराम से सुहागसेज पर बैठी थी. उस के शरीर पर शादी के जोड़े की जगह पारदर्शी नाइटी देख कर अनिल को अटपटा सा लगा क्योंकि उस का तो यह सोचसोच कर ही गला सूखे जा रहा था कि वह घूंघट उठा कर मंजू से बातों की शुरुआत कैसे करेगा. मगर यहां का माहौल देख कर तो लग रहा है जैसे कि मंजू तो उस से भी ज्यादा उतावली हो रही है.\nपंछी बन कर उड़ जाने दो: निशा को मौसी से क्या शिकायत थी\nजहां से चले थे: पेरेंट्स की मौत के बाद क्या हुआ संध्या के साथ


Video: आज ही के दिन सचिन तेंदुलकर ने किया था टेस्ट डेब्यू, पाक खिलाफ जड़े थे चौके ! – Dainik Dunia | दैनिक दुनिया\nVideo: आज ही के दिन सचिन तेंदुलकर ने किया था टेस्ट डेब्यू, पाक खिलाफ जड़े थे चौके !\nडेस्क। क्रिकेट के भगवान सचिन तेंदुलकर ने आज ही के दिन पाकिस्तान के खिलाफ टेस्ट डेब्यू किया था। सचिन तेंदुलकर की उम्र 16 साल की थी। इसी के साथ ही सबसे कम उम्र में डेब्यू करने वाले पहले खिलाड़ी बन गए हैं।\n15 नवंबर 1989 में सचिन तेंदुलकर और पाकिस्तान के वकार यूनस (Waqar Younis) ने डेब्यू किया था। उस मुकाबले में भले ही सचिन ने 15 रन जड़े। 15 रन कम स्कोर था लेकिन उनकी बल्लेबाजी देखकर दिग्गज समझ गए थे कि ये खिलाड़ी लंबी रेस के घोड़ा है। 16 साल की उम्र में डेब्यू करने वाले सचिन ने उसके बाद कई रिकॉर्ड बनाए और गॉड ऑफ क्रिकेट कहलाए।\nजिसके बाद उन्होंने पाकिस्तान के खिलाफ ही 18 दिसंबर 1989 को वनडे में डेब्यू किया था। सचिन तेंदुलकर भारत के लिए 16 साल की उम्र में डेब्यू करने वाले पहले खिलाड़ी बने।\nसचिन तेंदलुकर ने 16 की उम्र में डेब्यू किया तो वकार ने 17 की उम्र में डेब्यू किया था। ये मुकाबला कराची में खेला गया था। जहां वकार यूनस ने ही उनको बोल्ड किया था। लेकिन सचिन ने इस इनिंग में दो चौके जड़े थे। वकार यूनस ने इस मैच में चार विकेट जड़े थे। टेस्ट तो ड्रॉ रहा था लेकिन क्रिकेट वर्ल्ड को दो खिलाड़ियों ने जन्म लिया था जो आगे चलकर लीजेंट्स बने।\nउस वक्त टीम इंडिया के कप्तान श्रीकांत थे और पाकिस्तान के कप्तान इमरान खान हैं। जिन्होंने पाकिस्तान को पहला वर्ल्ड कप दिलाया था। उनके डेब्यू के वीडियो सोशल मीडिया पर वायरल होते रहते हैं। फेसबुक, ट्विटर और यूट्यूब पर वीडियो शेयर किए जाते रहते हैं।\nबता दें, सचिन तेंदुलकर ने 200 टेस्ट खेलते हुए 15921 रन जड़े। जिसमें 51 शतक और 68 अर्धशतक शामिल थे। वहीं 463 वनडे खेलते हुए 18426 रन जड़े। जिसमें 49 सेंचुरी और 96 अर्धशतक शामिल थे। टेस्ट में जहां उनका बेस्ट 248 रन रहा तो वहीं वनडे में उनका बेस्ट 200 रन रहा।\nसचिन तेंदुलकर\t2018-11-15\nPrevious डायरेक्टर के प्रपोज से ऐसा डरी ये बॉलीवुड एक्ट्रेस, देश छोड़कर ही जाना पड़ा था !\nNext ग्रेजुएट्स के लिए यहां निकली सरकारी नौकरी, जल्द करें आवेदन


मानसिक तनाव, अस्थमा समेत इन बीमारियों से बचाती है हींग\nहींग शरीर के लिए बेहद लाभकारी होती है. हींग को आयुर्वेद में औषधी के रूप में इस्तेमाल किया जाता है. हींग को आमतौर पर खाना पकाने में स्वाद के लिए इस्तेमाल किया जाता है, लेकिन क्या आप जानते हैं कि इसके इस्तेमाल से आप कई स्वास्थ्य समस्याओं से बच सकते हैं?\nहींग में पाए जाने वाले गुण पाचन के लिए अच्छे माने जाते हैं. इसमें विटामिन, कैल्शियम, आयरन, एंटी-ऑक्सीडेंट, और एंटी-वायरल गुण पाए जाते हैं, जो एक स्वस्थ्य शरीर में महत्वपूर्ण भूमिका अदा करते हैं.\nइन बीमारियों से लड़ने में मदद करती है हींग\nमश्हूर आयुर्वेद डॉक्टर अबरार मुल्तानी के अनुसार, हींग का प्रयोग कई दवाओं में भी किया जाता है. इसमें पाएं जाने वाले महत्वपूर्ण तत्व मानसिक तनाव, डिप्रेशन, कफ, अस्थमा, अपच, पेट से जुड़ी समस्याओं, मांसपेशियों में ऐंठन, अर्थराइटिस जैसी समस्याओं से बचाने में मदद कर सकते हैं.\nमश्हूर आयुर्वेद डॉक्टर अबरार मुल्तानी कहते हैं कि हींग पाचन के लिए बहुत फायदेमंद है. इसमें एंटी-ऑक्सीडेंट के गुण पाए जाते हैं. जो अपच और गैस की समस्या से निजात दिलाने में मदद कर सकते हैं, हींग पेट के दर्द में भी आराम दिलाने का काम कर सकती है. हींग को आप खाना पकाने में या पानी में डालकर इस्तेमाल कर सकते हैं.\nडॉक्टर अबरार मुल्तानी बताते हैं कि अगर आपको सर्दी-खांसी है तो हींग आपके लिए काफी फायदेमंद हो सकती है. कफ और सर्दी की शिकायत होने पर हींग का पानी सीने में लगाएं या फिर हींग को शहद के साथ इस्तेमाल करें.\nदांदों के दर्द से राहत\nहींग में कई तरह के एंटीऑक्सीडेंट्स होते हैं, जो संक्रमण और दर्द की समस्या को दूर करते हैं. अगर आपके दांतों में संक्रमण है या मसूड़ों से खून निकलने और दर्द की समस्या है, तो हींग का इस्तेमाल फायदेमंद हो सकता है.\nब्लड प्रेशर को कंट्रोल करने में मददगार\nहींग कोमेरिन नामक तत्व पाया जाता है, जो ब्लड प्रेशर को कंट्रोल करने में मदद करता है. साथ ही ये ब्लड के फ्लो को भी ठीक तरह से काम करने में मदद करती है. हींग में औषधीय गुण पाए जाने के कारण ये कोलेस्ट्रॉल को कम करने में भी मदद कर सकती है.\nफटी एड़ियों की समस्या से निजात दिलाएंगे ये घरेलू उपाय\nएंटीवायरल गुणों से भरपूर है भुई आंवला... जानें उपयोग का तरीका\nकब्ज की समस्या में कारगर है नारियल तेल, डॉक्टर ने बताया उपयोग का तरीका\nनौकासन के अनेक फायदे


सबसे ज्यादा पसंद किये जानेवाली हस्तियाँ जिसमे नरेन्द्र मोदी है काफी आगे\nविश्व की सबसे ज्यादा पसंद की जाने वाली शख्सियत में मोदी ने डोनाल्ड ट्रम्प और पोप फ़्रांसिस तक को पीछे छोड़ा\nNamrata Shastri on August 8, 2018\nसबसे ज्यादा पसंद किये जानेवाली हस्तियाँ – नमस्कार दोस्तों आज हम आपके लिए दुनिया की एक ऐसी लिस्ट लाए हैं जिनमें हमारे प्रधानमंत्री पाकिस्तान और यहाँ तक की अमेरिका के राष्ट्रपति तक से आगे हैं.\nदरअसल हम बात कर रहे हैं दुनिया में सबसे ज्यादा पसंद किये जानेवाली हस्तियाँ जिसमे नरेन्द्र मोदी आते हैं 8वे स्थान पर.\nइस मामले में पोपफ्रांसिस, फुटबॉलर क्रिस्टियानो रोनाल्डो और लियोनलमेसी भी उनसे पीछे हैं. इस बात का खुलासा किया है ब्रिटेन की “यू-गव” नामक एक संस्था ने, इस संस्था ने अपने सर्वे में ये ढूंढ निकाला है की कौन सी ऐसी शख्सियत है जो विश्व में सबसे ज्यादा पसंद की जाती है.\nसबसे ज्यादा पसंद किये जानेवाली हस्तियाँ – लिस्ट में भारत के नरेंद्र मोदी के अलावा अभिनेता अमिताभ बच्चन और एश्वर्या राय बच्चन तक का नाम शामिल है.\nइनके लावा इस सूची में करीब 18 भारतीय और शामिल हैं. आपको जानकर हैरानी होगी कि भले ही बिल गेट्स विश्व के सबसे अमीर व्यक्ति ना रहे हो लेकिन वह अभी भी विश्व के सबसे पसंदीदा व्यक्ति की लिस्ट में नंबर 1 स्थान पर हैं. वही महिलाओं की सूची में कई सालों से लेकर आज तक एंजेलीनाजॉली ने ये जगह अपने नाम कर रखी है.\nतो आइए रूबरू करवाए आपको विश्व के सबसे ज्यादा पसंद किये जानेवाली हस्तियाँ –\nसबसे ज्यादा पसंद किये जानेवाली हस्तियाँ –\nयू-गव नाम की संस्था ने दुनिया के 25 देशों में सर्वे किया और करीब 37 हजार लोगों का इंटरव्यू लेकर इस सूची को तैयार किया. बता दे की इस लिस्ट में कई गौर फरमाने वाली बाते हैं, जैसे की अमेरिका के पूर्व राष्ट्रपति मौजूदा राष्ट्रपति डोनाल्डट्रम्प से काफी ज्यादा पसंद किए जाते हैं. इसके साथ ही जहाबाराकओबामा पुरुषों की सूची में दूसरे स्थान पर हैं वही उनकी पत्नी मिशेलओबामा भी महिलाओं की सूची में2स्थान पर हैं.\nइसके साथ ही आप लिस्ट में देख सकते हैं की पुरुषों में ज्यादातर प्रोफेशन वाले व्यक्ति हैं और वही दूसरी ओर महिलाओं में सेलेब्रिटीज के नाम ज्यादा हैं. पुरुषों की सूची में राजनीतिज्ञ, खिलाड़ी, व्यवसायी और सेलेब्रिटी हैं, और महिलाओं की सूची में 20 में से 14 महिलाएँ फिल्मी जगत से जुड़ी हैं.\nतो दोस्तों ये थे सबसे ज्यादा पसंद किये जानेवाली हस्तियाँ और यह सर्वे केवल एक दो देश के लोगों पर नहीं बल्कि 25 देशों के 37 हजार लोगों पर किया गया है. उम्मीद है आपको हमारी ये जानकारी पसंद आई होगी.\nFeatured · narendra modi world personality · सबसे ज्यादा पसंद किये जानेवाली हस्तियाँ\nमंदिर के चोर को कोई और नहीं बल्कि भगवान ने पकड़ा और जेल ..